sagorsarker/bangla-wikipedia huggingface dataset:
দ্য ফলিং ম্যান

দ্য ফলিং ম্যান হল এসোসিয়েটেড প্রেস-এর আলোকচিত্রী "রিচার্ড ড্রিউ" কর্তৃক ধারণ করা একটি আলোকচিত্র। আলোকচিত্রে দেখা যায় নিউ ইয়র্ক সিটির ওয়ার্ল্ড ট্রেড সেন্টারে ১১ই সেপ্টেম্বর -এর হামলার সময় স্থানীয় সকাল ৯:৪১:১৫টায় একজন লোক নর্থ টাওয়ার থেকে লাফিয়ে পড়ছেন। যদিও আলোকচিত্রের ব্যক্তিকে শনাক্ত করা যায়নি তবে মনে করা তিনি হলেন তাদের মধ্যে একজন যারা হামলার সময় উপরের তলায় আটকা পরেছিলেন। তিনি হয় জীবন বাঁচানোর জন্য বা হামলার ফলে সৃষ্ট ধোঁয়া থেকে নিজেকে রক্ষা করার জন্য লাফ দিয়েছিলেন। অনেকে বিশ্বাস করেন ঐদিন হামলার সময় কমপক্ষে ২০০ জন লোক টাওয়র থেকে লাফিয়ে পড়ে মৃত্যুবরণ করেছিলেন যদিও কেউ কেউ এ সংখ্যাটিকে অর্ধেক বা আরো কম বলে মনে করেন। কর্মকর্তারা হামলার প্রারম্ভে যারা ভবন ধ্বসের মধ্যে পরেছিলেন তাদের দেহ শনাক্ত করতে পারেননি। হামলায় অংশগ্রহণকারী অপহরণকারীরা ছাড়া লাফিয়ে পড়া প্রত্যেকেই একরকম বাধ্যতামূলকভাবে আত্মহত্যা করেছেন। নিউ ইয়র্ক সিটির মেডিকেল পরীক্ষক বলেন, ব্যধ্যতামূলক আত্মহত্যাকারীরা ঘটনার দিন সকালে অফিসে গিয়েছিল এবং তারা আগুন ধরার ফলে সৃষ্ট ধোঁয়া বা আগুনের শিখার ফলে বাধ্য হয়ে লাফিয়ে পড়েছিল।
আলোকচিত্রে লাফিয়ে পড়া ব্যক্তিকে তার ডান পাশ থেকে দেখা যায় তিনি উপরের টাওয়ার থেকে সোজা নিচে পড়ছেন। তার পতনের বেশ কয়েকটি চিত্র ধারণ করা হয় ও দেখা যায় তিনি পতনের সময় বাতাসে গড়াগড়ি খাচ্ছেন।
আলোকচিত্রী বলেন অন্তত দুটি ক্ষেত্রে, সংবাদপত্রে ছবিটি ছাপা হওয়ার পর এটি সমালোচনার মধ্যে পড়েছে ও কিছু কিছু পাঠক ছবিটিকে বিরক্তিকর হিসেবে মন্তব্য করেছেন। সামাজিক ও সংস্কৃতিকভাবে ছবিটি ব্যপক প্রভাব ফেলে, "মোর তত্বীয় কলেজের" অধ্যাপক মার্ক ডি. থম্পসন বলেন, “এটি সম্ভবত একবিংশ শতাব্দীর সবচেয়ে হতাশাপূর্ণ একটি চিত্র যা শিল্পকলা, সাহিত্য বা জনপ্রিয় সঙ্গীতে খুঁজে পাওয়া সম্ভব নয়।”
বাংলাদেশী একদিনের আন্তর্জাতিক ক্রিকেটারদের তালিকা

অত্র নিবন্ধটি বাংলাদেশী একদিনের আন্তর্জাতিক ক্রিকেটারদের তালিকা সম্পর্কীয়। একদিনের আন্তর্জাতিক ক্রিকেট খেলা বা ওডিআই আন্তর্জাতিক ক্রিকেট কাউন্সিল (আইসিসি) কর্তৃক অনুমোদিত ও পূর্ব নির্ধারিত সময়ে ওডিআই মর্যাদাপ্রাপ্ত দু’টি দলের অংশগ্রহণে অনুষ্ঠিত হয়। ওডিআই টেস্ট খেলা থেকে ভিন্ন হয়ে থাকে এবং ওভার সংখ্যা নির্দিষ্ট করা থাকে। প্রতিটি দল কেবলমাত্র একটি ইনিংসে অংশগ্রহণ করতে পারে।
এই তালিকায় বাংলাদেশ ক্রিকেট দলের সকল সদস্য রয়েছে যারা অন্তত একটি ওডিআই ম্যাচ খেলেছে। এটি প্রাথমিকভাবে সাজানো হয়েছে যে ক্রমে প্রতিটি খেলোয়াড় তার প্রথম ওডিআই ক্যাপ জিতেছে। যেখানে একই ম্যাচে একাধিক খেলোয়াড় তার প্রথম ওডিআই ক্যাপ জিতেছে, সেই খেলোয়াড়দের নামের উপাধি অনুসারে বর্ণানুক্রমিকভাবে তালিকাভুক্ত করা হয়েছে।
পরিসংখ্যানটি ৬ মার্চ, ২০২৩ তারিখ অনুযায়ী সঠিক।
টীকা:
সেন্টিমিটার

সেন্টিমিটার (প্রতীক cm বা সেমি) মেট্রিক পদ্ধতিতে দৈর্ঘ্যের এক ধরনের একক, যা ১ মিটারের ১ শত ভাগের ১ ভাগ (১ সেমি = ১০০ / ১ মিটার)। এই পরিমাপ বর্তমানে এসআই একক পদ্ধতিতে চালু আছে। বাংলা ভাষায় এর প্রতীক সেমি হিসাবেও লেখা হয়ে থাকে।
১ কিউবিক সেন্টিমিটার সমান ১ মিলিলিটার, বর্তমান SI একক পদ্ধতি অনুসারে।
দৈর্ঘ্য পরিমাপের ক্ষেত্রে এর ব্যবহার ছাড়াও, সেন্টিমিটার ব্যবহৃত হয়:
চীনা, জাপানি এবং কোরিয়ান (সিজেকে) অক্ষরের সাথে সামঞ্জস্য রাখতে ব্যবহৃত ইউনিকোড প্রতীক:
এগুলো বেশিরভাগই ব্যবহৃত হয় শুধুমাত্র পূর্ব এশিয়ান নির্দিষ্ট প্রস্থে, কারণ এগুলো চীনা অক্ষরের মাপের সমান।
মোহাম্মাদ নবী

মোহাম্মাদ নবী (; জন্ম: ৩ মার্চ, ১৯৮৫) হলেন একজন ডানহাতি ব্যাটসম্যান এবং ডানহাতি অফ ব্রেক বোলার, যিনি আফগানিস্তান জাতীয় দলের হয়ে আন্তর্জাতিক ক্রিকেট খেলে থাকেন। তিনি বর্তমানে আফগানিস্তান জাতীয় দলের অধিনায়কের দায়িত্ব পালন করছেন। ২০১৩ সালে বাংলাদেশ প্রিমিয়ার লিগ এ সিলেট রয়ালস তাকে মার্কিন ডলার $৩০,০০০ বিনিময়ে কিনে নেয়।
নবী হচ্ছেন আফগানিস্তান জাতীয় দলের ভবিষ্যত প্রজন্মের জন্য অন্যতম একজন খেলোয়াড় এবং তিনি তার খেলার মাধ্যমে নিজের দেশকে অনেক দুর নিয়ে যেতে চেষ্টা করছেন। ২০০৯ সালে আইসিসি বিশ্বকাপ কোয়ালিফায়ারে তিনি দ্রুত ১১ উইকেট লাভ করেন যার ফলে আফগানিস্তান ভাল ফলাফল করতে সামর্থ্য হয়। র‌্যাঙ্কিংয়ে তারা ৫নং অবস্থান পর্যন্ত যেতে সক্ষম হন, যার ফলে একদিনের আন্তর্জাতিক ম্যাচ খেলার সৌভাগ্য অর্জন করেন। উক্ত খেলায় অভিষেক ম্যাচে নবী স্কটল্যান্ডের বিরুদ্ধে ৫৮ রানের এক অসাধারণ ইনিংস উপহার দেন।
২০১০ সালের ফেব্রুয়ারিতে নবীর টুয়েন্টি ২০ আন্তর্জাতিক খেলায় আয়ারল্যান্ড এর বিরুদ্ধে অভিষেক ঘটে, যেখানে তিনি মাত্র ১টি উইকেট লাভ করেছিলেন। যদিও উক্ত খেলায় আফগানিন্তান ৫ উইকেটে হেরে গিয়েছিল।
২০১০ সালের নভেম্বরে নবীকে এশিয়ান গেমসের জন্য আফগানিস্তান জাতীয় দলের অধিনায়ক নির্বাচিত করা হয় এবং নওরোজ মঙ্গলকে অধিনায়ক থেকে অব্যহতি দেওয়া হয়। নবীর অধিনায়কত্বে আফগানিস্তান রানার্স আপ হয় যেখানে তারা ফাইনাল খেলায় বাংলাদেশের সাথে পরাজিত হয়।
মোহম্মাদ নবী বাংলাদেশের সিলেট রয়ালসের হয়ে ক্লাব জীবন শুরু করেন। এছাড়াও পাকিস্তানের আফগান চিটাস এবং সংযুক্ত আরব আমিরাতের মারলিবন ক্রিকেট ক্লাবের হয়েও খেলছেন।
২০১৩ সালের জানুয়ারি-ফেব্রুয়ারিতে বাংলাদেশে অনুষ্ঠিত বাংলাদেশ প্রিমিয়ার লিগে নবী সিলেট রয়ালস এর হয়ে খেলেন এবং তার অসাধারণ নৈপূন্য প্রদর্শনের মাধ্যমে তার দল সেমি-ফাইনালে খেলতে সামর্থ্য হয়। তিনি ১৩ ম্যাচে ১৬ উইকেট লাভ করেন এবং টুর্ণামেন্টে টপ ব্যাটসম্যানদের মধ্য অন্যতম একজন ছিলেন। আন্দ্রে রাসেল এর ইনজুরির কারণে নবী দলে জায়গা পান। শেষ খেলায় ঢাকা গ্ল্যাডিয়েটরস এর বিরুদ্ধে নবী ক্রিস গেইল এর উইকেট লাভ করেন। উক্ত খেলায় গেইল দ্রুত গতিতে মাত্র ৫১ বলে ১১৪ রানের একটি ঝড়ো ইনিংস উপহার দেন যাতে করে তার দল সহজেই ফাইনাল খেলায় প্রবেশ করতে সামর্থ্য হয়। উক্ত খেলায় নবী দুই উইকেট নেন (ইকোনমি ৪.২৫)। অপর সেমি ফাইনালে চিটাগং কিংস এর বিরুদ্ধে নবী আরও ২টি উইকেট লাভ করেন কিন্তু তাদের জয়কে তারা থামাতে পারেননি।
বাণলিঙ্গ

বাণলিঙ্গ বা বাণেশ্বর শিবলিঙ্গ হল ভারতের মধ্যপ্রদেশ রাজ্যে নর্মদা নদী উপত্যকায় নদীগর্ভের এক ধরনের পাথর। এই জাতীয় পাথর হিন্দু শৈব ও স্মার্ত সম্প্রদায় শিবলিঙ্গ হিসেবে পূজা করে। এই পাথরগুলি মসৃণ উপবৃত্তাকার। বাণলিঙ্গকে "স্বয়ম্ভু লিঙ্গ" বা ঈশ্বরের সাক্ষাৎ চিহ্ন মনে করা হয়। কারণ, এটি প্রাকৃতিকভাবে সৃষ্টি হয়।
হিন্দুদের প্রচলিত বিশ্বাস অনুসারে, প্রাচীনকালে বাণ নামে এক অসুর প্রতিদিন শিবলিঙ্গ নির্মাণ করে পূজা করতেন। এইভাবে দীর্ঘদিন শিবপূজার ফলে শিব তাকে দর্শন দিয়ে একটি বর দিতে চান। বাণ বলেন, প্রতিদিন তাকে শিবলিঙ্গ নির্মাণ করতে বেশ কষ্ট পেতে হয়। তাই বর হিসেবে তিনি উত্তম লক্ষণযুক্ত শিবলিঙ্গ চান। শিব চোদ্দো কোটি শিবলিঙ্গ নির্মাণ করে বাণকে দেন। বাণ সেগুলি পেয়ে মনে ভাবেন, এগুলি পূজায় যখন বিশেষ ফল পাওয়া যায়, তখন এগুলি সর্বসাধারণের কল্যাণের কাজেই ব্যবহার করা উচিত। এই ভেবে তিনি তিন কোটি লিঙ্গ কালিকাগর্তে, তিন কোটি লিঙ্গ শ্রীশৈলে, এক কোটি কন্যাশ্রমে, এক কোটি মহেশ্বর ক্ষেত্রে এবং অবশিষ্ট লিঙ্গগুলি বিভিন্ন তীর্থক্ষেত্রে স্থাপন করেন। বাণ নামক অসুরের দ্বারা পূজিত বলে (মতান্তরে শিবের অপর নাম বাণ বলে) এই লিঙ্গগুলি বাণলিঙ্গ বা বাণেশ্বর শিবলিঙ্গ নামে পরিচিত হল।
নর্মদা নদীর অপর নাম "রেবা" শব্দটি এসেছে সংস্কৃত "রেব" শব্দ থেকে, যার অর্থ পাথুরে নদীগর্ভ। এই নদীর গর্ভে যে বাণলিঙ্গ পাওয়া যায় তার উল্লেখ আছে রামায়ণ, মহাভারত, পুরাণ, টলেমির রচনা ও "পেরিপ্লাস" গ্রন্থে। "বায়ু পুরাণ" ও "স্কন্দ পুরাণ"-এর রেবা খণ্ড অধ্যায়ে নর্মদা নদীর জন্ম ও গুরুত্বের বর্ণনা পাওয়া যায়। কথিত আছে, নর্মদা নদী শিবের অঙ্গ থেকে উৎসারিত। "নর্মদা" শব্দের অর্থ আলোকদাত্রী। তাকে "শঙ্করী"ও (শিবের কন্যা অর্থে) বলা হয়।
উত্তর ভারতের একটি প্রচলিত প্রবাদ হল "নর্মদা কে কঙ্কর সে উঠা শঙ্কর" (নর্মদার পাথর শিবের মূর্ত রূপ)। বাণলিঙ্গ তাই হিন্দুরা দৈনিক উপাসনার পর পূজা করেন। বৈষ্ণবদের কাছে শালগ্রাম শিলা যেমন বিষ্ণুর প্রতীক রূপে পূজিত হয়, শৈব ও স্মার্ত মতাবলম্বীরা তেমনি শিবের প্রতীক রূপে বাণলিঙ্গ পূজা করেন।
নর্মদা নদী দর্শনকে হিন্দুরা গঙ্গা স্নানের সমতুল্য মনে করেন। "বৃহৎ বৈবর্ত পুরাণ" নামে এক হিন্দু ধর্মগ্রন্থে তিন প্রকার লিঙ্গের উল্লেখ করা হয়েছে - স্বয়ম্ভুব (স্বপ্রতিষ্ঠিত), বাণলিঙ্গ ও শৈললিঙ্গ (পাথরের লিঙ্গ)। এগুলিকে যথাক্রমে ব্যক্ত, অব্যক্ত ও ব্যক্ত্যাব্যক্ত বলা হয়েছে। হিন্দু ধর্মতত্ত্বে বলা হয়, ব্যক্ত লিঙ্গ মোক্ষদায়ী, অব্যক্ত লিঙ্গ আনন্দবর্ধনকারী এবং ব্যক্তাব্যক্ত লিঙ্গ মোক্ষ ও আনন্দ দুইই দেন।
শৈব সম্প্রদায়ের বিভিন্ন গোষ্ঠী পার্থিব শিবলিঙ্গ, কণ্ঠস্থললিঙ্গ, স্ফটিকলিঙ্গ, বাণলিঙ্গ, পঞ্চসূত্রী লিঙ্গ, পাষাণলিঙ্গ ইত্যাদি নানা ধরনের লিঙ্গ পূজা করেন।
বাণলিঙ্গ হিন্দুধর্মের পঞ্চায়তন পূজা বা পঞ্চদেবতা পূজার একটি অঙ্গ। অষ্টম শতাব্দীর হিন্দু দার্শনিক আদি শঙ্কর হিন্দুধর্মের সকল সম্প্রদায়ের মধ্যে সাম্প্রদায়িক সম্প্রীতি স্থাপনের জন্য পাঁচটি প্রধান হিন্দু সম্প্রদায়ের প্রধান দেবতার পূজাকে ব্যক্তির ইষ্টদেবতা পূজার অঙ্গ হিসেবে প্রবর্তন করেন। এর মধ্যে শিবের পূজা প্রবর্তিত হয়েছিল নর্মদা নদীতে প্রাপ্ত বাণলিঙ্গের উপর।
হিন্দুরা বিশ্বাস করেন, বাণলিঙ্গ ক্ষত্রিয়দের বিরাট রাজ্য এবং অন্য সকলের সব ধরনের ইচ্ছা পূর্ণ করে।
অ্যাডভান্সড ইনফো সার্ভিস

থাইল্যান্ড এর বৃহত্তম জিএসএম মুঠোফোন সেবা দাতা প্রতিষ্ঠান অ্যাডভান্সড ইনফো সার্ভিস পিএলসি। মার্চ ২০১৩ হিসাব অনুযায়ী প্রতিষ্ঠানটির বর্তমান গ্রাহক সংখ্যা ৩৫ মিলিয়ন।
প্রতিষ্ঠানটি ইনটাচ পিএলসি (পূর্বে শিন কর্পোরেশন), দ্বারা নিয়ন্ত্রিত যা সিংগাপুর এর সরকারি সংস্থা তেমাসেক হোল্ডিংস দ্বারা নিয়ন্ত্রিত। প্রতিষ্ঠানটি থাইল্যান্ডের স্টকএক্সচেঞ্জে ব্যবসা শুরু করে ১৯৯১ সালের ৫ নভেম্বর। প্রতিষ্ঠানটির ৪০.৪৫% শেয়ার ইনটাচ পিএলসি এবং বাকি ২৩.৩২% শেয়ার সিংগাপুর টেলিকমিউনিকেশন, থাই ট্রাস্ট ফান্ড এবং ওসিবিসি নোমিনি কাছে রয়েছে।
২০০৬ সালে ক্ষমতাচ্যুত সাবেক প্রধানমন্ত্রী থাকসিন শিনাওয়াত্রার কাছ থেকে শিন কর্পোরেশন অধিগ্রহণ করার মাধ্যমে এআইএস ব্র্যান্ডের মালিক হয় তেমাসেক।
মার্চ ২০১৩ অনুযায়ী প্রতিষ্ঠানটি ৩৫ মিলিয়ন ব্যবহারকারী নিয়ে বর্তমানে থাইল্যান্ডের বৃহত্তম মুঠোফোন পরিচালক।(পরিধি মানচিত্র ) প্রতিষ্ঠানটি পোস্ট পে সেবার পাশাপাশি ১২কল ব্র্যান্ড নামে প্রিপেইড সেবা দিয়ে থাকে।
প্রতিষ্ঠানটি থ্রিজি নেটুওয়ার্কের পেছনে ৯০ বিলিয়ন ভাট বিনিয়োগ করার সিদ্ধান্ত নিয়েছে এবং ২০১৫ সালের মধ্যে থাইল্যান্ডের ৯৭% এলাকায় থ্রিজি পৌঁছে দেয়ার পরিকল্পনা গ্রহণ করেছে।
২০১২ সালের ফেব্রুয়ারি মাসে প্রতিষ্ঠানটি ব্যাংকক এবং মাহা সারাখাম এ পরীক্ষামূলকভাবে দুইটি ২.৩ গিগাহার্জ এলটিই নেটওয়ার্ক চালু করে প্রতিষ্ঠানটি।
খণ্ডন-ভব-বন্ধন

খণ্ডন-ভব-বন্ধন বা শ্রীরামকৃষ্ণ-আরাত্রিক ভজন হল হিন্দু সন্ন্যাসী স্বামী বিবেকানন্দের লেখা একটি বাংলা গান। এই গানটি ঊনবিংশ শতাব্দীর হিন্দু ধর্মগুরু রামকৃষ্ণ পরমহংসের উদ্দেশ্যে রচিত। গানটির রচনাকাল ১৮৯৮ খ্রিষ্টাব্দ। এটি মিশ্রকল্যাণ রাগ ও তালফেরতায় (চৌতাল, তিনতাল ও একতাল) রচিত একটি ভক্তিগীতি।
এই গানটিতে বিবেকানন্দ জাগতিক বন্ধন থেকে নিজেকে মুক্ত করার, এবং যাঁরা নিজেদের মুক্ত করতে পেরেছেন তাদের বিশ্বব্যাপী মুক্তি-চেতনা ছড়িয়ে দেবার ও বন্ধন ও দুঃখ থেকে মানুষকে মুক্ত হতে অনুপ্রেরিত করার আহ্বান জানিয়েছেন।
বিবেকানন্দ ছিলেন রামকৃষ্ণ পরমহংসের শিষ্য। রামকৃষ্ণ পরমহংসের শিক্ষা প্রসারিত করার উদ্দেশ্যে বিবেকানন্দ রামকৃষ্ণ মঠ ও মিশন প্রতিষ্ঠা করেছিলেন, যেটি হিন্দু সংস্কার আন্দোলনের একটি গুরুত্বপূর্ণ অঙ্গে পরিণত হয়েছিল। বিবেকানন্দ ছিলেন পাশ্চাত্যে বেদান্ত ও যোগ দর্শনের প্রথম ও অন্যতম প্রধান প্রচারক। তিনি মার্কিন যুক্তরাষ্ট্র ও ইউরোপ পর্যটন করে এই দুই দর্শন প্রচার করেছিলেন। ১৮৯৮ সালে রামকৃষ্ণ পরমহংসের শিষ্য নীলাম্বর বসুর বাড়িতে তিনি রামকৃষ্ণ মঠ প্রতিষ্ঠা করেন। এই বাড়িতে অবস্থানকালেই তিনি এই গানটি রচনা করেছিলেন।
রামকৃষ্ণ মঠ ও মিশনের সব মন্দিরেই দৈনিক পূজার্চনার পর সন্ধ্যারতির সময় এই গানটি গাওয়া হয়।
এই গানে বিবেকানন্দ দুঃখ ও জাগতিক বন্ধন থেকে ব্যক্তির মুক্তির কথা লিখেছেন। তিনি নিজেও তার আধ্যাত্মিক জীবন এই কাজে অতিবাহিত করেছিলেন। 
এই স্তোত্রে বিবেকানন্দ তার গুরু রামকৃষ্ণ পরমহংসকে সম্বোধন করে বন্দনা করেছেন। তিনি বলেছেন, তার গুরু এমনই এক নিষ্কলুষ চরিত্র যিনি জগতের সকল বন্ধন খণ্ডন করতে সমক্ষ; তিনি মানুষের রূপধারী দিব্য জ্ঞানের প্রতিনিধি। গুরুর চোখের দিকে তাকিয়ে তিনি অনুভব করেছেন, তার চোখদুটি ঐশ্বরিক জ্ঞানের আলোকে উদ্ভাসিত এবং মায়াখণ্ডনকারী। মানুষকে মুক্ত করতে তিনি নিজে এই মানবদেহে বন্দী হয়ে এসেছেন। তাই তিনি তার গুরুকে পুনরায় বন্দনা করেছেন। শেষে তিনি তার গুরুকে "জ্যোতির জ্যোতি" বলে উল্লেখ করে তার হৃদয়ের অন্ধকার ও অজ্ঞান দূর করার জন্য গুরুর কাছে প্রার্থনা করেছেন।
'জাম-দ্ব্যাংস-শা-ক্যা-র্গ্যাল-ম্ত্শান

'জাম-দ্ব্যাংস-শা-ক্যা-র্গ্যাল-ম্ত্শান () (১৩৪০–১৩৭৩) তিব্বতের ফাগ-মো-গ্রু-পা রাজবংশের দ্বিতীয় রাজা ছিলেন।
'জাম-দ্ব্যাংস-শা-ক্যা-র্গ্যাল-ম্ত্শান ফাগ-মো-গ্রু-পা রাজবংশের প্রতিষ্ঠাতা তা'ই-সি-তু-ব্যাং-ছুব-র্গ্যাল-ম্ত্শানের ভ্রাতা ব্সোদ-নাম্স-ব্জাং-পোর () পুত্র ছিলেন। নয় বছর বয়সে তিনি ভিক্ষুর শপথ গ্রহণ করেন। তিনি বু-স্তোন-রিন-ছেন-গ্রুব নামক বিখ্যাত বিখ্যাত তিব্বতী পন্ডিতের নিকট শিক্ষালাভ করেন। ১৩৬৪ খ্রিষ্টাব্দে তা'ই-সি-তু-ব্যাং-ছুব-র্গ্যাল-ম্ত্শানের মৃত্যু হলে তিনি মধ্য তিব্বতের পরবর্তী রাজা হন।
'জাম-দ্ব্যাংস-শা-ক্যা-র্গ্যাল-ম্ত্শান যখন সিংহাসনে বসেন তখন মঙ্গোল ইউয়ান সাম্রাজ্য এতটাই দুর্বল হয়ে পড়েছে, যে তিব্বতের রাজনীতিতে তাদের প্রভাব ছিল না বললেই চলে। ১৩৬৫ খ্রিষ্টাব্দে ইউয়ান সম্রাট তোঘোন তেমুর তাকে গুশি উপাধি এবং নেদোং অঞ্চলের শাসনভার দান করেন। ১৩৬৮ খ্রিষ্টাব্দে মিং রাজবংশ চীন অধিকার করলে হেঝৌ অঞ্চলের সেনাপতির উপদেশে মিং সম্রাট তাকে পুনরায় উপাধি প্রদান করে তার সঙ্গে সুসম্পর্ক বজায় রাখেন। এরফলে 'জাম-দ্ব্যাংস-শা-ক্যা-র্গ্যাল-ম্ত্শান চীনের হস্তক্ষেপ ব্যতীত নিজের পৃথক শাসনব্যবস্থার অস্তিত্ব বজায় রাখতে সক্ষম হন। তার শাসনকাল মোটামুটি শান্তিপূর্ণ ছিল। শুধু একবার তাকে যুদ্ধযাত্রায় যেতে হয় এবং তাতে তিনি বিজয়ী হন। ১৩৭৩ খ্রিষ্টাব্দে তার মৃত্যু হলে তার কনিষ্ঠ ভ্রাতা শা-ক্যা-রিন-ছেন পরবর্তী রাজা হন।
শা-ক্যা-রিন-ছেন

শা-ক্যা-রিন-ছেন () তিব্বতের ফাগ-মো-গ্রু-পা রাজবংশের তৃতীয় রাজা ছিলেন।
১৩৭৩ খ্রিষ্টাব্দে ফাগ-মো-গ্রু-পা রাজবংশের দ্বিতীয় রাজা 'জাম-দ্ব্যাংস-শা-ক্যা-র্গ্যাল-ম্ত্শানের মৃত্যু হলে তার কনিষ্ঠ ভ্রাতা শা-ক্যা-রিন-ছেন পরবর্তী রাজা হন। কিন্তু বেশিদিন তিনি রাজত্ব করে যেতে পারেননি। একটি দুর্ঘটনায় তার মৃত্যু হলে 'জাম-দ্ব্যাংস-শা-ক্যা-র্গ্যাল-ম্ত্শানের ভ্রাতা রিন-ছেন-র্দো-র্জের () পুত্র গ্রাগ্স-পা-ব্যাং-ছুব পরবর্তী রাজা হন।
গ্রাগ্স-পা-ব্যাং-ছুব

গ্রাগ্স-পা-ব্যাং-ছুব () তিব্বতের ফাগ-মো-গ্রু-পা রাজবংশের চতুর্থ রাজা ছিলেন।
গ্রাগ্স-পা-ব্যাং-ছুব ফাগ-মো-গ্রু-পা রাজবংশের দ্বিতীয় রাজা 'জাম-দ্ব্যাংস-শা-ক্যা-র্গ্যাল-ম্ত্শানের ভ্রাতা 
রিন-ছেন-র্দো-র্জের () পুত্র ছিলেন। তিনি পনেরো বছর বয়সে গ্দান-সা-থেল বৌদ্ধবিহারে প্রধানরূপে যোগদান করেন। ১৩৭৩ খ্রিষ্টাব্দে 'জাম-দ্ব্যাংস-শা-ক্যা-র্গ্যাল-ম্ত্শানের মৃত্যু হলে তার কনিষ্ঠ ভ্রাতা শা-ক্যা-রিন-ছেন পরবর্তী রাজা হন। কিন্তু বেশিদিন তিনি রাজত্ব করে যেতে পারেননি। একটি দুর্ঘটনায় তার মৃত্যু হলে গ্রাগ্স-পা-ব্যাং-ছুব ১৩৭৪ খ্রিষ্টাব্দে পরবর্তী রাজা হন কিন্তু ১৩৮১ খ্রিষ্টাব্দে তিনি গ্দান-সা-থেল বৌদ্ধবিহারে তন্ত্র সম্বন্ধে শিক্ষাদান করবেন বলে তার রাজত্ব থেকে অবসর নেন। তার রাজত্বকাল হ্রস্ব হওয়ার কারণে মিং রাজবংশ তাকে কখনোই আনুষ্ঠানিক ভাবে স্বীকৃতি দেননি।
গ্দান-সা-থেল

গ্দান-সা-থেল () তিব্বতী বৌদ্ধধর্মের ফাগ-মো-ব্কা'-ব্র্গ্যুদ ধর্মসম্প্রদায়ের একটি বৌদ্ধবিহার বিশেষ।
এক বৌদ্ধ ভিক্ষু র্ত্সেস-থাং শহরের পূর্বে ফাগ-মো-গ্রু নামক স্থানে ব্কা'-ব্র্গ্যুদ ধর্মসম্প্রদায়ের প্রতিষ্ঠাতা স্গাম-পো-পা-ব্সোদ-নাম্স-রিন-ছেনের শিষ্য ফাগ-মো-গ্রু-পা-র্দো-র্জে-র্গ্যাল-পোকে একটি কুটীর দান করলে তিনি ১১৭০ খ্রিষ্টাব্দে তার মৃত্যু পর্যন্ত এই স্থানে বসবাস করেন। ১১৯৮ খ্রিষ্টাব্দে তার শিষ্যরা এই স্থানে গ্দান-সা-থেল বৌদ্ধবিহার প্রতিষ্ঠিত হয়। ১৩৫৪ থেকে ১৪৩৫ খ্রিষ্টাব্দ পর্যন্ত ফাগ-মো-গ্রু-পা রাজবংশের রাজারা এই বৌদ্ধবিহারের প্রধান হিসেবে নির্বাচিত হতেন এবং মৃত্যুর পর তাদের এই স্থানে সমাহিত করা হত। চীনের সাংস্কৃতিক বিপ্লবের ফলে বর্তমানে এই বৌদ্ধবিহার ধ্বংসাবশেষে পরিণত হয়েছে।
ব্সোদ-নাম্স-গ্রাগ্স-পা (ফাগমোদ্রুপা)

ব্সোদ-নাম্স-গ্রাগ্স-পা () (১৩৫৯- ১৪০৮) তিব্বতের ফাগ-মো-গ্রু-পা রাজবংশের পঞ্চম রাজা ছিলেন।
ব্সোদ-নাম্স-গ্রাগ্স-পা ফাগ-মো-গ্রু-পা রাজবংশের দ্বিতীয় রাজা 'জাম-দ্ব্যাংস-শা-ক্যা-র্গ্যাল-ম্ত্শানের ভ্রাতা রিন-ছেন-র্দো-র্জের () পুত্র ছিলেন। ফাগ-মো-গ্রু-পা রাজবংশের চতুর্থ রাজা ও তার ভ্রাতা গ্রাগ্স-পা-ব্যাং-ছুব ১৩৮১ খ্রিষ্টাব্দে গ্দান-সা-থেল বৌদ্ধবিহারে তন্ত্র সম্বন্ধে শিক্ষাদান করবেন বলে তার রাজত্ব থেকে অবসর নিলে তিনি সিংহাসনে আরোহণ করেন। তিনি মাত্র চার বছর রাজত্ব করেন এবং এই সময়ে তিব্বতে ফসলের উৎপাদন ভালো হওয়ায় তিনি ভাগ্যশালী রাজা নামেও পরিচিত। মিং সম্রাট হোংঊ তাকে গুশি উপাধি দান করেন। কিন্তু ১৩৮৫ খ্রিষ্টাব্দে ফাগ-মো-গ্রু-পা রাজবংশের অপর এক পরিবারগোষ্ঠী ব্সোদ-নাম্স-গ্রাগ্স-পাকে সরিয়ে ক্ষমতা দখল করলে তিনি এই গোষ্ঠীর চাপে মিং সম্রাট হোংঊকে পত্র মারফত ফাগ-মো-গ্রু-পা রাজবংশের তৃতীয় রাজা শা-ক্যা-রিন-ছেনের পুত্র গোং-মা-গ্রাগ্স-পা-র্গ্যাল-ম্ত্শানকে পরবর্তী ফাগ-মো-গ্রু-পা রাজা হিসেবে ঘোষণা করতে অনুরোধ করেন। মিং সম্রাট এই অনুরোধ রাখলে তিনি গ্দান-সা-থেল বৌদ্ধবিহারে চলে যান এবং সেখানে বাকি জীবন অতিবাহিত করেন।
সঙ্গীতকল্পতরু

সঙ্গীতকল্পতরু হল একটি বাংলা গানের সংকলন গ্রন্থ। এই গ্রন্থের সম্পাদক স্বামী বিবেকানন্দ (নরেন্দ্রনাথ দত্ত নামে) ও বৈষ্ণবচরণ বসাক। ১৮৮৭ সালের অগস্ট বা সেপ্টেম্বর মাসে কলকাতার আর্য পুস্তকালয় থেকে বইটি প্রথম প্রকাশিত হয়। ১৯৬৩ সালে স্বামী বিবেকানন্দের জন্মশতবর্ষ উপলক্ষে প্রকাশিত দিলীপকুুমার মুখোপাধ্যায়ের "সঙ্গীতসাধনায় বিবেকানন্দ ও সঙ্গীতকল্পতরু" বইটিতে "সঙ্গীতকল্পতরুর" স্বামীজীর লেখা ভূমিকাটি মুদ্রিত হয়। প্রথম প্রকাশেের নয় মাসের মধ্যে "সঙ্গীতকল্পতরুর" তিনটি মুদ্রণ পাওয়া যায়। এর প্রায় ১১২ বছর পরে, ২০০০ সালে, প্রাসঙ্গিক তথ্য ও আলোচনা-সহ সর্বানন্দ চৌধুরীর সম্পাদনায় "সঙ্গীতকল্পতরুর" নতুন সংস্করণ প্রকাশিত হয়,রামকৃষ্ণ মিশন ইনস্টিটিউট অফ কালচার থেকে।এটির প্রকাশক স্বামী প্রভানন্দ। আনুুষ্ঠানিক প্রকাশ করেন পণ্ডিত রবিশঙ্কর। "সঙ্গীতকল্পতরুতে" রবীন্দ্রনাথ ঠাকুরের ১২টি গান অন্তর্ভুক্ত হয়েছিল।
এই বইটি বাংলা গানের একটি সংকলন গ্রন্থ। এখানে কণ্ঠ ও যন্ত্রসংগীতের বিভিন্ন বিষয়ও আলোচিত হয়েছে। বইটি বিভিন্ন বিভাগে বিভক্ত এবং গানগুলি বিষয় অনুযায়ী সাজানো। প্রথম বিভাগে আছে দেশাত্মবোধক গান। বইটিতে ১২টি রবীন্দ্রসংগীত রয়েছে।
বইটিতে ৯০ পাতা জুড়ে সংগীত তত্ত্ব আলোচিত হয়েছে এবং ১৮ পাতা জুড়ে চণ্ডীদাস, বিদ্যাপতি, রামপ্রসাদ সেন প্রমুখ কবিদের জীবনীও আলোচিত হয়েছে। 
বইটি বিবেকানন্দের সন্ন্যাস গ্রহণের আগে সংকলিত হয়েছিল। এই বইটিতে অন্তর্ভুক্ত ১২টি রবীন্দ্রসংগীতের মধ্যে তিনটি রবীন্দ্রনাথ নিজে বিবেকানন্দ ও অন্যান্যদের শিখিয়েছিলেন। সাধারণ ব্রাহ্ম সমাজে রাজনারায়ণ বসুর কন্যা লীলা দেবীর বিবাহ অনুষ্ঠানে বিবেকানন্দ ও অন্যান্যরা এই গানগুলি সমবেত কণ্ঠে গেয়েওছিলেন। বইটি প্রকাশের আগে বিবেকানন্দ নিজেও তিনটি গান লিখেছিলেন, যার মধ্যে একটি তিনি বরানগর মঠে গাইতেন।
এই বইয়ে অন্তর্ভুক্ত কয়েকটি গুরুত্বপূর্ণ গান হল—
১৮৮৭ সালের অগস্ট বা সেপ্টেম্বর মাসে কলকাতার ১১৮, আপার চিৎপুর রোডে অবস্থিত আর্য পুস্তকালয় থেকে প্রথম "সঙ্গীতকল্পতরু" প্রকাশিত হয়। সংকলকের নাম হিসেবে লেখা ছিল “শ্রীনরেন্দ্রনাথ দত্ত, বি. এ. ও বৈষ্ণবচরণ বসাক”। বিবেকানন্দই এই বইয়ের অধিকাংশ গান সংকলন করেছিলেন। কিন্তু অনিবার্য কারণবশতঃ কাজটি শেষ করতে পারেননি। রাজাগোপাল চট্টোপাধ্যায়ের মতে, সংগীতের উপর ৯০ পাতার পরিচিতিটি বৈষ্ণবচরণ বসাকের লেখা।যদিও এর পক্ষে কোনা প্রমাণই নেই। বিভিন্ন তথ্যের ভিত্তিতে প্রমাণিত ও নিশ্চিতভাবেই বলা যায় এটি স্বামীজীর রচনা।দিলীপকুমারের "সঙ্গীতসাধনায়" "বিবেকানন্দ" -তেে ও সর্বানন্দ সম্পাদিত "সঙ্গীতকল্পতরু"-র প্রাসঙ্গিক আলোচনায় এই বিষয়ে বহু তথ্য আছে। যদিও এই বইয়ের চতুর্থ সংস্করণে বিবেকানন্দের নামটি বর্জিত হয়। বৈষ্ণবচরণ বিবেকানন্দের নাম ও লেখা বাদ দিয়ে বইয়ের নাম দেন "বিশ্বসঙ্গীত"। এরপর আবার ২০০০ সালে "সঙ্গীতকল্পতরু -র" নতুন সংস্করণ প্রকাশিত হয় রামকৃষ্ণ মিশন ইন্সটিটিউট অব কালচার থেকে।
নুয়ান কুলাসেকারা

কুলাসেকারা মুদিয়েনসেলাগে দীনেশ নুয়ান কুলাসেকারা (; জন্ম: ২২ জুলাই, ১৯৮২) নিত্তামবুয়া এলাকায় জন্মগ্রহণকারী শ্রীলঙ্কান ক্রিকেটার। আন্তর্জাতিক ক্রিকেট অঙ্গনে শ্রীলঙ্কা জাতীয় ক্রিকেট দলের অন্যতম সদস্য কুলাসেকারা মূলত ফাস্ট-মিডিয়াম বোলাররূপে খেলায় অংশগ্রহণ করে থাকেন। গামপাহা এলাকাধীন বন্দরনায়েকে কলেজের সাবেক ছাত্র নুয়ান কুলাসেকারা একসময় বিশ্বের ১নং ওডিআই বোলার ছিলেন।
১৮ নভেম্বর, ২০০৩ তারিখে ডাম্বুলায় অনুষ্ঠিত ইংল্যান্ড ক্রিকেট দলের বিপক্ষে একদিনের আন্তর্জাতিকে অভিষেক ঘটে তার। তিনি ১৯ রানের বিনিময়ে ২ উইকেট লাভ করেন ও অন্যান্য বোলাররা সহায়তা করলে ইংল্যান্ড দল মাত্র ৮৮ রানে অল-আউট হয়। এরপর ব্যাটিংয়ে নেমে শ্রীলঙ্কা ১৪ ওভারেরও কম বল খেলে ১০ উইকেটের ব্যবধানে বিশাল বিজয় অর্জন করে।
টেস্ট ক্রিকেটে অভিষিক্ত হন ৪ এপ্রিল, ২০০৫ তারিখে। নিউজিল্যান্ডের নেপিয়ারে অনুষ্ঠিত টেস্ট খেলায় নিউজিল্যান্ড ক্রিকেট দলের বিপক্ষে তিনি একটিমাত্র উইকেট দখল করেন ও শূন্য রানে আউট হয়েছিলেন। খেলাটি ড্র হয়েছিল। মে, ২০০৬ তারিখে তিনি তার প্রথম টেস্ট অর্ধ-শতক করেন লর্ডসে ইংল্যান্ডের বিপক্ষে। ৫ম দিনে তার দায়িত্বশীল ব্যাটিংয়ে শ্রীলঙ্কা পরাজয়বরণ থেকে রক্ষা পায়।
২০১১ সালে ইন্ডিয়ান প্রিমিয়ার লিগের চেন্নাই সুপার কিংস কর্তৃপক্ষ ১,০০,০০০ মার্কিন ডলারের বিনিময়ে তার সাথে চুক্তিতে আবদ্ধ হয়।
৭২৭ র‌েটিং নিয়ে ২০০৯ সালে কয়েকমাসের জন্য আন্তর্জাতিক ক্রিকেটে বিশ্বের ১নং বোলাররূপে আসীন ছিলেন। বর্তমানে তিনি একদিনের আন্তর্জাতিক ও টুয়েন্টি২০ আন্তর্জাতিক - উভয় ধরনের ক্রিকেটেই ষষ্ঠ অবস্থানের রয়েছেন উইকেটের ভিতরে ও বাইরে সুইং বোলিংয়ের জন্যে। ১৮ জানুয়ারি, ২০১৩ তারিখে ব্রিসবেনে অনুষ্ঠিত তৃতীয় একদিনের আন্তর্জাতিকে অস্ট্রেলিয়া ক্রিকেট দলের বিপক্ষে প্রথমবারের মতো পাঁচ উইকেট লাভ করেন। ২২ রানের বিনিময়ে পাঁচ উইকেট লাভ তার সেরা বোলিং পরিসংখ্যান।
অন্যদিকে, ২ মার্চ, ২০১২ তারিখে মেলবোর্ন ক্রিকেট গ্রাউন্ডে অনুষ্ঠিত একদিনের আন্তর্জাতিকে অস্ট্রেলীয় ডেন ক্রিশ্চিয়ানের এলবিডব্লিউতে হ্যাট্রিক পূর্ণের সর্বশেষ শিকারে পরিণত হন তিনি। দলীয় সঙ্গী থিসারা পেরেরা, সচিত্র সেনানায়েকেও এ হ্যাট্রিক পূর্ণের সাথে জড়িত ছিলেন।
গোং-মা-গ্রাগ্স-পা-র্গ্যাল-ম্ত্শান

গোং-মা-গ্রাগ্স-পা-র্গ্যাল-ম্ত্শান () (১৩৭৪- ১৪৩২) তিব্বতের ফাগ-মো-গ্রু-পা রাজবংশের ষষ্ঠ রাজা ছিলেন।
গোং-মা-গ্রাগ্স-পা-র্গ্যাল-ম্ত্শান ফাগ-মো-গ্রু-পা রাজবংশের তৃতীয় রাজা শা-ক্যা-রিন-ছেনের পুত্র ছিলেন। ১৩৮০ খ্রিষ্টাব্দে তিনি ভিক্ষুর শপথ নেন। পাঁচ বছর পরে তৎকালীন রাজত্বকারী ফাগ-মো-গ্রু-পা রাজবংশের পঞ্চম রাজা ব্সোদ-নাম্স-গ্রাগ্স-পাকে অপর এক পরিবারগোষ্ঠী সরিয়ে ক্ষমতা দখল করলে ব্সোদ-নাম্স-গ্রাগ্স-পা এই গোষ্ঠীর চাপে মিং সম্রাট হোংঊকে পত্র মারফত গোং-মা-গ্রাগ্স-পা-র্গ্যাল-ম্ত্শানকে পরবর্তী ফাগ-মো-গ্রু-পা রাজা হিসেবে ঘোষণা করতে অনুরোধ করেন। মিং সম্রাট এই অনুরোধ রাখলে গোং-মা-গ্রাগ্স-পা-র্গ্যাল-ম্ত্শান পরবর্তী রাজা হিসেবে সিংহাসনে বসেন। তার মাতুল পরিবার ক্ষমতা দখলের চেষ্টা করলেও রাজসভার মন্ত্রীদের বিরোধিতায় তা করতে ব্যর্থ হন।
গোং-মা-গ্রাগ্স-পা-র্গ্যাল-ম্ত্শানের রাজত্বকালে তিব্বতে সমৃদ্ধি আসে। ঐ বংশের পূর্ববর্তী রাজারা যেরকম স্দে-স্রিদ উপাধি ধারণ করতেন, তিনি গোং-মা উপাধি ধারণ করেন। ১৩৮৮ খ্রিষ্টাব্দে হোংঊ তাকে গুশি উপাধি দান করেন এবং দুই রাজবংশের মধ্যে সম্পর্কের উন্নতি ঘটে। গোং-মা-গ্রাগ্স-পা-র্গ্যাল-ম্ত্শানের রাজত্বকালে দুই দেশের মধ্যে কূটনৈতিক ও বাণিজ্যিক আদান প্রদানও বৃদ্ধি পায়।
গোং-মা-গ্রাগ্স-পা-র্গ্যাল-ম্ত্শান বিখ্যাত তিব্বতী বৌদ্ধ পণ্ডিত ত্সোং-খা-পা-ব্লো-ব্জাং-গ্রাগ্স-পার পৃষ্ঠপোষক ছিলেন। তার অনুদানেই ত্সোং-খা-পা-ব্লো-ব্জাং-গ্রাগ্স-পা ও তার অনুগামীরা দ্গা'-ল্দান বৌদ্ধবিহার নির্মাণ করতে সক্ষম হন। ১৪০৯ খ্রিষ্টাব্দে রাজা লাসা শহরে ত্সোং-খা-পা-ব্লো-ব্জাং-গ্রাগ্স-পাকে লো-গ্সার বা তিব্বতী নববর্ষের দিনে উদ্‌যাপন করার জন্য স্মোন-লাম-ছেন-মো নামক উৎসবের সূচনা করতে সহায়তা করেন।
সুলতান কাবুস গ্রান্ড মসজিদ

সুলতান কাবুস গ্রান্ড মসজিদ ওমানের প্রধান মসজিদ।
১৯৯২ ওমানের সুলতান কাবুস চিন্তা করেন তার দেশ ওমানে একটি গ্রান্ড মসজিদ থাকা উচিত। তাই ১৯৯৩ সালে মসজিদটি নির্মাণের উদ্দেশ্যে বিভিন্ন স্থাপতির নকশা নিয়ে একটি প্রতিযোগিতা অনুষ্ঠিত হয় এবং এই প্রতিযোগিতার পর ১৯৯৫ সালে বাউশের নামক স্থানের মসজিদটির নির্মাণকাজ শুরু হয়। এই মসজিদটি নির্মাণে দায়িত্ব পালন করে কার্লিয়ন আলাওই এলএলসি (Carillion Alawi LLC) এবং মসজিদটি তৈরীতে ছয় বছর ও চার মাস সময় লাগে।
মসজিদটি তৈরীতে ৩,০০,০০০ ভারতীয় পাথর ব্যবহৃত হয়। প্রধান প্রার্থনা কক্ষটির স্থানীয় নাম “মুসালা”, যার আকৃতি বর্গাকার (বহিঃপরিমাপ ৭৪.৪X৭৪.৪ মিঃ)। এই প্রধান প্রার্থনা কক্ষের ছাদের মধ্যভাগে একটি কেন্দ্রীয় গম্বুজ আছে, যা ভূমি থেকে ৫০ মিঃ উচ্চতায় অবস্থিত। এই মসজিদটির প্রধান বৈশিষ্ট্যপূর্ণ অংশগুলো হল গম্বুজ এবং প্রধান মিনার (উচ্চতা ৯০ মিঃ) এবং চারটি পার্শ্ব মিনার (উচ্চতা ৪৫.৫ মিঃ)। প্রধান মুসাল্লা বা প্রার্থনা কক্ষটি ৬,৫০০ জনেরও বেশি মুসল্লী ধারণ করতে সক্ষম। তার পাশাপাশি মহিলা মুসাল্লা বা প্রার্থনা কক্ষটি ৭৫০ জন মুসল্লী ধারণ করতে পারে। বাহিরের খোলা অংশে ৮,০০০ মুসল্লী নামাজ আদায় করতে পারে। এছাড়া সীমানার অভ্যন্তরের অতিরিক্ত স্থানে এবং করিডরসহ এই মসজিদের মোট ধারণক্ষমতা ২০,০০০ মুসল্লী।
এই মসজিদের অভ্যন্তরের প্রধান বৈশিষ্ট্যপূর্ণ জিনিস হল মূল প্রার্থনা কক্ষের কার্পেট, যা পুরো মেঝে জুড়ে বিদ্যমান। এই কার্পেটে ১,৭০০,০০০,০০০ টি সুতার বন্ধন, ওজন ২১ মেট্রিক টন এবং এটি তৈরীতে চার বছর সময়ে লেগেছিল। এই কার্পেট তৈরীর সময় ক্লাসিক্যাল তাব্রিজ, কাশান এবং ইসাফাহান এর ঐতিহ্য বজায় রেখে ডিজাইন করা হয়েছিল। ২৮ টি বিভিন্ন স্তরের রঙের সমন্বইয় ঘটেছে এই কার্পেটে। বেশিরভাগ রঙ প্রাকৃতিক উপায়ে তৈরীকৃত। এটি বিশ্বের দ্বিতীয় বৃহত্তম টুকরাবিহীন কার্পেট। রয়্যাল কোর্ট অব সালতানাত অব ওমানের দেওয়ানের আদেশে, সুলতান কাবুস গ্রান্ড মসজিদের প্রধান প্রার্থনা কক্ষটির পুরো মেঝেতে বিছানোর জন্য এই হাতে বোনা কার্পেটটি তৈরী করেছে ইরান কার্পেট কোম্পানী (ICC)। এই কার্পেটের পরিমাপ ৭০X60 মিঃ এবং এই এক টুকরা কার্পেট প্রধান প্রার্থনা কক্ষের ৪,৩৪৩ বর্গমিঃ মেঝেতে বিছানো।
মূল প্রার্থনা কক্ষের ছাদের সঙে লাগানো একটি ঝাড়বাতি, যা ১৪ মিঃ লম্বা এবং এটি তৈরী করে জার্মানের কোম্পানী ফৌস্টিগ (Company Faustig)। এই মসজিদটি ৪,১৬,০০০বর্গমিঃ স্থানে তৈরী করা হয়েছে এবং মসজিদ কমপ্লেক্সটি এর আয়তন বৃদ্ধি করেছে ৪০,০০০ বর্গমিঃ।
২০০১ সালের ৪মে নবগঠিত মসজিদটি ওমানের সুলতান উদ্বোধন করেন।
বুদ্ধ্যঙ্ক

বুদ্ধ্যঙ্ক বা আইকিউ (ইংরেজি: Intelligence quotient বা IQ), বুদ্ধিমত্তা মূল্যায়ন করতে পরিকল্পিত বিভিন্ন প্রমিত পরীক্ষার একসঙ্গে প্রাপ্ত ফলাফল। ইংরেজি আইকিউ শব্দটি মূলত মনোবিজ্ঞানী উইলিয়াম স্টার্ন কর্তৃক উদ্ভাবিত জার্মান শব্দ Intelligenz-Quotient থেকে নেয়া হয়েছে।
ঐতিহাসিকভাবে, বুদ্ধ্যঙ্ক পরীক্ষা প্রণয়ন করার আগেও, দৈনন্দিন জীবনে তাদের আচরণ পর্যবেক্ষণ করে বুদ্ধিমত্তা শ্রেণীতে শ্রেণীবদ্ধ করার প্রচেষ্টা ছিল। আচরণগত পর্যবেক্ষণের অন্যান্য রূপগুলি প্রাথমিকভাবে বুদ্ধ্যঙ্ক পরীক্ষার স্কোরের ভিত্তিতে শ্রেণিবদ্ধকরণ যাচাই করা এখনও গুরুত্বপূর্ণ। টেস্টিং রুমের বাইরে আচরণের পর্যবেক্ষণ দ্বারা বুদ্ধিমত্তা শ্রেণিবিন্যাস এবং বুদ্ধ্যঙ্ক পরীক্ষা দ্বারা শ্রেণিবিন্যাস একটি নির্দিষ্ট ক্ষেত্রে ব্যবহৃত "বুদ্ধিমত্তা" এর সংজ্ঞা এবং নির্ভরযোগ্যতা এবং শ্রেণিবিভাগ পদ্ধতিতে অনুমানের ত্রুটির উপর নির্ভর করে ।
আইকিউ শৈশবকালের শিক্ষা ও পরিবেশের উপর নির্ভর করে কিছু মাত্রায় পরিবর্তন হতে পারে বা হয়ে থাকে। একটি দীর্ঘ গবেষণার পর জানা গেছে যে, ১৭ এবং ১৮ বছর বয়সের গড় আইকিউ মান, যা ফলাফল R=৮৬, ৫, ৬ এবং ৭ বছর বয়সের মানের সাথে পরস্পর সম্পৃক্ত থাকে, এবং যখন ফলাফল R= ৯৬, তখন তা ১১,১২ ও ১৩ বছর বয়সের স্কোরের সাথে সম্পৃক্ত থাকে।
কয়েক দশক ধরে অনুশীলনকারীদের আইকিউ পরীক্ষার উপর হ্যান্ডবুকস এবং পাঠ্যপুস্তক থেকে এই প্রতিবেদন পাওয়া গেছে যে, সাবালকত্ব শুরুর পর বয়স বৃদ্ধির সঙ্গে আইকিউ হ্রাস পায়। পরে গবেষকরা উল্লেখ করেছেন যে, এই ঘটনা স্কিন ইফেক্ট এর সাথে সম্পর্কিত এবং এটি বয়সজনিত প্রভাবের চেয়ে দলগত প্রভাবেরই অংশবিশেষ।
কিয়াম্পো

কিয়াম্পো (,) ইতালির ভেনেতো অঞ্চলের ভিচেন্সা প্রদেশের একটি কমুনে এবং শহর। এটি প্রাদেশিক সড়ক ৪৩ এর মধ্যে। এই কমুনের জনসংখ্যা প্রায় ১২,৭৯৯ জন। 
কিয়াম্পো কমুনে কিয়াম্পো উপত্যকার (ভাল্লে দেল কিয়াম্পো) মাঝখানে অবস্থিত, যা লেসসিনি পর্বতের প্রান্তে অবস্থিত একটি উপত্যকা। উপত্যকার উত্তরে "ভাল আল্পনে" দ্বারা বেষ্টিত, উত্তর ও পূর্বে রয়েছে আয়্নো নদী এবং ভেরোনা ও ভিচেন্সার মধ্যে বিস্তীর্ণ সমভূমি রয়েছে।
শহরটিকে দুটি ভিন্ন এলাকায় চিহ্নিত করা যায়:
আইএসটিএটি এর হিসাবে ৩১ ডিসেম্বর ২০০৯ অনুসারে বসবাসকারী বিদেশীর জনসংখ্যা ছিল ১,৯৩৭ জন। মোট বিদেশী জনসংখ্যা তাদের শতকরা হার অনুযায়ী সবচেয়ে বেশি জাতীয়তার প্রতিনিধিত্ব ছিল:
শহীদ কেটেভান

শহীদ কেটেভান (, "ketevan tsamebuli") (১৫৬৫ – ১৩ সেপ্টেম্বর, ১৬২৪) ছিলেন কখেতি রাজ্যের রানী। কখেতি ছিল জর্জিয়ার পূর্বাঞ্চলের একটি রাজ্য। খ্রিস্টধর্ম ত্যাগ করে ইসলাম ধর্মে দীক্ষা গ্রহণ প্রত্যাখান করার কারণে তাকে দীর্ঘমেয়াদী অত্যাচার করে ইরানের শিরাজ শহরে হত্যা করা হয়।
কেটেভান প্রিন্স মুখরাণীর অশোতনে (বাগরাতিওনি) জন্মগ্রহণ করেছিলেন এবং১৬০১ থেকে ১৬০২ সাল পর্যন্ত কাকেতীর রাজা ভবিষ্যতের ডেভিড প্রথম, কাখেতির যুবরাজ ডেভিডকে বিয়ে করেছিলেন। ডেভিডের মৃত্যুর পর, তিনি ধর্মীয় ভবন নির্মাণ এবং দাতব্য কাজে নিযুক্ত হন।
গ্রাগ্স-পা-'ব্যুং-গ্নাস

গ্রাগ্স-পা-'ব্যুং-গ্নাস () (১৪১৪- ১৪৪৫) তিব্বতের ফাগ-মো-গ্রু-পা রাজবংশের সপ্তম রাজা ছিলেন।
গ্রাগ্স-পা-'ব্যুং-গ্নাস ফাগ-মো-গ্রু-পা রাজবংশের ষষ্ঠ রাজা গোং-মা-গ্রাগ্স-পা-র্গ্যাল-ম্ত্শানের ভ্রাতা সাংস-র্গ্যাস-র্গ্যাল-ম্ত্শানের পুত্র ছিলেন। সাংস-র্গ্যাস-র্গ্যাল-ম্ত্শান রিং-স্পুংস-পা নামক গ্ত্সাং অঞ্চলের রিং-স্পুংস এলাকার এক আঞ্চলিক জমিদার পরিবারের দুইজন মহিলাকে বিবাহ করেন এবং তাদের গ্রাগ্স-পা-'ব্যুং-গ্নাস এবং কুন-দ্গা'-লেগ্স-পা নামক দুই পুত্রের জন্ম হয়। গোং-মা-গ্রাগ্স-পা-র্গ্যাল-ম্ত্শানের মৃত্যুর পর যখন মন্ত্রীরা পরবর্তী উত্তরাধিকারী মনোয়নের জন্য ঐকমত্য্যে পৌঁছতে পারছিলেন না, রিং-স্পুংস-পা পরিবারের প্রধান নোর-বু-ব্জাং-পো এই সুযোগে ফাগ-মো-গ্রু-পা রাজবংশের এই গুরুত্বপূর্ণ প্রশ্নে গ্দান-সা-থেল বৌদ্ধবিহারের প্রধানকে সিংহাসনের উত্তরাধিকার নির্বাচনের উপদেশ দেন। প্রধান লামা গ্রাগ্স-পা-'ব্যুং-গ্নাসকে নির্বাচন করেন। যদিও সাংস-র্গ্যাস-র্গ্যাল-ম্ত্শানের সিংহাসনের প্রতি নজর ছিল, কিন্তু তিনি প্রধান লামার নির্বাচন মেনে নেন।
দুই বছর পরে ১৪৩৪ খ্রিষ্টাব্দে গ্দান-সা-থেল বৌদ্ধবিহারের প্রধান লামার মৃত্যু ঘটলে সাংস-র্গ্যাস-র্গ্যাল-ম্ত্শান সিংহাসনের দাবী জানাতে শুরু করেন। এরফলে এক বছর ব্যাপী এক গৃহযুদ্ধের সূচনা হয় ও সাংস-র্গ্যাস-র্গ্যাল-ম্ত্শানকে পালিয়ে যেতে হয় এবং নোর-বু-ব্জাং-পো বিজয়ী হিসেবে উঠে আসেন। এবং ১৪৩৫ খ্রিষ্টাব্দে সাম-দ্রুব-ত্সে নামক গুরুত্বপূর্ণ অঞ্চল অধিকার করেন। এরফলে রিং-স্পুংস-পা গ্ত্সাং অঞ্চলটি নিজেদের অধিকারে নিয়ে এসে মধ্য তিব্বতের নতুন রাজবংশরূপে উঠে আসে।
রিং-স্পুংস-পা নতুন শক্তিরূপে উঠে এলেও তারা গ্রাগ্স-পা-'ব্যুং-গ্নাসকে ক্ষমতাচ্যূত করেননি, কিন্তু ফাগ-মো-গ্রু-পা রাজবংশের অধিকার শুধু পূর্ব মধ্য তিব্বতের দ্বুস অঞ্চলেই সীমাবদ্ধ রয়ে যায়। গ্রাগ্স-পা-'ব্যুং-গ্নাস রাজ্যের অধিবাসীদের মধ্যে কয়েকটি নীতিমালার প্রচলন করেন ও জনসাধারণের অত্যধিক ছাং পান করা নিয়ন্ত্রণ করেন। তিনি ঙ্গাগ-গি-দ্বাং-পো নামের একটি পুত্রসন্তানের জন্ম দেন যিনি পরবর্তীকালে এই বংশের রাজা হন।
সাংস-র্গ্যাস-র্গ্যাল-ম্ত্শান

সাংস-র্গ্যাস-র্গ্যাল-ম্ত্শান () (?- ১৪৫৭) তিব্বতের ফাগ-মো-গ্রু-পা রাজবংশের একজন গুরুত্বপূর্ণ রাজপুরুষ ছিলেন এবং এই রাজবংশের পতনের জন্য অন্যতম দায়ী হিসেবে বিবেচিত হন।
সাংস-র্গ্যাস-র্গ্যাল-ম্ত্শান ফাগ-মো-গ্রু-পা রাজবংশের ষষ্ঠ রাজা গোং-মা-গ্রাগ্স-পা-র্গ্যাল-ম্ত্শানের ভ্রাতা ছিলেন। তিনি রিং-স্পুংস-পা নামক গ্ত্সাং অঞ্চলের রিং-স্পুংস এলাকার এক আঞ্চলিক জমিদার পরিবারের দুইজন মহিলাকে বিবাহ করেন এবং তাদের গ্রাগ্স-পা-'ব্যুং-গ্নাস এবং কুন-দ্গা'-লেগ্স-পা নামক দুই পুত্রের জন্ম হয়।
গোং-মা-গ্রাগ্স-পা-র্গ্যাল-ম্ত্শানের মৃত্যুর পর যখন মন্ত্রীরা পরবর্তী উত্তরাধিকারী মনোয়নের জন্য ঐকমত্য্যে পৌঁছতে পারছিলেন না, রিং-স্পুংস-পা পরিবারের প্রধান নোর-বু-ব্জাং-পো এই সুযোগে ফাগ-মো-গ্রু-পা রাজবংশের এই গুরুত্বপূর্ণ প্রশ্নে গ্দান-সা-থেল বৌদ্ধবিহারের প্রধানকে সিংহাসনের উত্তরাধিকার নির্বাচনের উপদেশ দেন। প্রধান লামা গ্রাগ্স-পা-'ব্যুং-গ্নাসকে নির্বাচন করেন। যদিও সাংস-র্গ্যাস-র্গ্যাল-ম্ত্শানের সিংহাসনের প্রতি নজর ছিল, কিন্তু তিনি প্রধান লামার নির্বাচন মেনে নেন। কিন্তু দুই বছর পরে ১৪৩৪ খ্রিষ্টাব্দে গ্দান-সা-থেল বৌদ্ধবিহারের প্রধানের মৃত্যু ঘটলে সাংস-র্গ্যাস-র্গ্যাল-ম্ত্শান সিংহাসনের দাবী জানাতে শুরু করেন। এরফলে এক বছর ব্যাপী এক গৃহযুদ্ধের সূচনা হয় তাকে পালিয়ে যেতে হয় এবং নোর-বু-ব্জাং-পো বিজয়ী হিসেবে উঠে আসেন। এবং ১৪৩৫ খ্রিষ্টাব্দে সাম-দ্রুব-ত্সে নামক গুরুত্বপূর্ণ অঞ্চল অধিকার করেন। এরফলে রিং-স্পুংস-পা গ্ত্সাং অঞ্চলটি নিজেদের অধিকারে নিয়ে এসে মধ্য তিব্বতের নতুন রাজবংশরূপে উঠে আসে।
তিব্বতী বর্ণনানুসারে, ১৪৫৭ খ্রিষ্টাব্দে সাংস-র্গ্যাস-র্গ্যাল-ম্ত্শানের মৃত্যু হয়। কিন্তু মিংশি গ্রন্থে সাংস-র্গ্যাস-র্গ্যাল-ম্ত্শানের গৃহযুদ্ধ পরবর্তী জীবন সম্বন্ধে ভিন্ন ঘটনার উল্লেখ রয়েছে। এই গ্রন্থানুসারে, গ্রাগ্স-পা-'ব্যুং-গ্নাসের মৃত্যুর পর তার পিতা সাঙ্গেরজিয়ে জিয়ানজান বা চাংবু (সাংস-র্গ্যাস-র্গ্যাল-ম্ত্শান) ১৪৬৯ খ্রিষ্টাব্দ পর্যন্ত রাজত্ব করেন। তার মৃত্যুর পর মিং সম্রাটের আদেশে সাঙ্গেরজিয়ে জিয়ানজান বা চাংবুর পুত্র গোংগে লিয়েসিবা ঝোংনাই লিংঝান বের চাংবু (কুন-দ্গা'-লেগ্স-পা) সিংহাসনে আরোহণ করেন।
হলদে চোখ ছাতারে

হলদে চোখ ছাতারে (Chrysomma sinense) একটি প্যাসেরাইন গায়ক প্রজাতির পাখি। এদের দক্ষিণ এশিয়ার খোলা ঘাস এবং ছোট ঝোঁপের মধ্যে দেখতে পাওয়া যায়। প্রজনন মৌসুমে সাধারণত পুরুষ পাখি ঝোঁপের মাথায় ও ঘাসের ডগায় বসে জোরে গান গায়। 
হলদে চোখ ছাতারে লালচে-বাদামি রঙের পাখি। দেহের দৈর্ঘ্য ১৮ সেন্টিমিটার এবং ওজন ১৮ দশমিক ৩ গ্রামের মত। প্রাপ্তবয়স্ক পাখির কানসহ পিঠ পুরোপুরি লালচে-বাদামি রঙের। হলুদ চোখ ঘিরে থাকে সাদা ভ্রুরেখা। চোখের বেড় কমলা-হলুদ রঙের, থুতনি, গলা ও বুক সাদা, বগল ও তলপেটে রয়েছে হালকা পীত রঙের আভা। ঠোঁট কালো, খাটো, মোটা ও শক্ত। পা ও পায়ের পাতা হলুদ। কমলা ও বাদামি মুখ প্রজনন মৌসুমে কালোতে রূপ নেয়। পুরুষও মেয়েপাখির চেহারা একই রকম। 
হলদে চোখ ছাতারে সাধারণত পোকামাকড়, যেমন ফড়িং, শুঁয়াপোকা ও মাকড়সা খায়। রসালো ফল ও ফুলের মধুও এদের খুব প্রিয় খাদ্য। এরা মধুর জন্য লাল টকটকে ফুলে ভরা মাদার ও শিমুল ফুলে বিচরণ করে।
হলদে চোখ ছাতারে সাধারণত উঁচু ঘাস, ঝোপ, তৃণময় পাহাড়ের ঢাল, মাঝারি গুল্ম লতা, বাঁশবন, চাষের জমির কাছে ও আখখেতে বিচরণ করে। এরা স্থির হয়ে এক জায়গায় বেশিক্ষণ থাকেনা। ঝোপঝাড়ের মধ্যে খাবারের জন্য পোকা খুঁজে বেড়ায় এরা। এ পাখি ভীরু স্বভাবের, হঠাৎ ভয় পেলে এক ঝোপ থেকে আরেক ঝোপে লাফ দিয়ে পালায় এবং দ্রুত ঝোপের আড়ালে অদৃশ্য হয়ে যায়। ভয়ে পালানোর সময় কর্কশ স্বরে কিচিরমিচির করে ডাকে। 
হলদে চোখ ছাতারে পরিষ্কার গলায় ডাকে। জুন-নভেম্বর মাসে ঘাসের গোড়ায় কিংবা ভূমির খুব কাছে অন্য উদ্ভিদের ঘাস দিয়ে মোচাকার কিংবা বাটির মতো বাসা বানায়। বাসার বাইরের দিকে মাকড়সার জালের প্রলেপ থাকে। মাটি থেকে প্রায় দুই মিটার উঁচুতে ঝোপের দুই ডালের সংযোগস্থলে বা দুটি ঘাসের ডাঁটার মধ্যে দোলনার মতো করে বাসা বাঁধে ও ডিম পাড়ে। ডিম পাটকিলে সাদা রঙের এবং সংখ্যায় তিন থেকে পাঁচটি হয়। ডিম সাধারণত ১৫-১৬ দিনে ফোটে। পুরুষ ও মেয়েপাখি উভয় মিলে সংসারের কাজ করে।
সম্পাদনা

সম্পাদনা হল লিখিত, চাক্ষুষ, শ্রাব্য এবং চলচ্চিত্র প্রচার মাধ্যমের তথ্য বহনের জন্য ব্যবহৃত নির্বাচন এবং প্রস্তুতির সমষ্টিগত প্রক্রিয়া। সম্পাদনা প্রক্রিয়ায় সংশোধন, সংক্ষেপণ, সংগঠন এবং সংস্করণ করা হয় একটি সঠিক, সঙ্গতিপূর্ণ শুদ্ধ এবং সম্পূর্ণ কাজের উৎপাদনের উদ্দেশ্যে।
সম্পাদনা প্রক্রিয়া প্রায়ই কাজের প্রতি লেখকের ধারণার মধ্য দিয়ে শুরু হয় এবং কাজটি নির্মাণের জন্য লেখক ও সম্পাদকের মধ্যে একটি সহযোগিতা হিসেবে অব্যাহত থাকে। যেমন- সম্পাদনা সৃজনশীল দক্ষতা, মানব সম্পর্ক/পারস্পরিক সম্পর্ক ও পদ্ধতির একটি নির্ভুল সংকলনে পরিবর্তিত হতে পারে।
কুন-দ্গা'-লেগ্স-পা

কুন-দ্গা'-লেগ্স-পা () (১৪৩৩- ১৪৮৩) তিব্বতের ফাগ-মো-গ্রু-পা রাজবংশের অষ্টম রাজা ছিলেন।
কুন-দ্গা'-লেগ্স-পা ফাগ-মো-গ্রু-পা রাজবংশের ষষ্ঠ রাজা গোং-মা-গ্রাগ্স-পা-র্গ্যাল-ম্ত্শানের ভ্রাতা সাংস-র্গ্যাস-র্গ্যাল-ম্ত্শানের পুত্র ছিলেন। সাংস-র্গ্যাস-র্গ্যাল-ম্ত্শান রিং-স্পুংস-পা নামক গ্ত্সাং অঞ্চলের রিং-স্পুংস এলাকার এক আঞ্চলিক জমিদার পরিবারের দুইজন মহিলাকে বিবাহ করেন এবং তাদের গ্রাগ্স-পা-'ব্যুং-গ্নাস এবং কুন-দ্গা'-লেগ্স-পা নামক দুই পুত্রের জন্ম হয়।
গ্রাগ্স-পা-'ব্যুং-গ্নাসের রাজত্বকালে ফাগ-মো-গ্রু-পা রাজবংশের কেন্দ্রীয় শাসনব্যবস্থা ভেঙ্গে পড়ে ও রিং-স্পুংস-পা পরিবারের প্রধান নোর-বু-ব্জাং-পো পশ্চিম মধ্য তিব্বতের গ্ত্সাং অঞ্চল অধিকার করে নেন। ১৪৪৫ খ্রিষ্টাব্দে গ্রাগ্স-পা-'ব্যুং-গ্নাসের মৃত্যু হলে উপযুক্ত বয়স না হওয়ার কারণে পরের তিন বছর পর কুন-দ্গা'-লেগ্স-পা সিংহাসনে বসেন। তিনি দ্বুস অঞ্চলে নেদোং প্রাসাদে বসবাস করতেন। তিব্বতী বর্ণনানুসারে, ১৪৫৭ খ্রিষ্টাব্দে কুন-দ্গা'-লেগ্স-পার পিতা সাংস-র্গ্যাস-র্গ্যাল-ম্ত্শানের মৃত্যু হয়। কিন্তু মিংশি গ্রন্থে কুন-দ্গা'-লেগ্স-পার অভিষেক সম্বন্ধে ভিন্ন ঘটনার উল্লেখ রয়েছে। এই গ্রন্থানুসারে, গ্রাগ্স-পা-'ব্যুং-গ্নাসের মৃত্যুর পর তার পিতা সাঙ্গেরজিয়ে জিয়ানজান বা চাংবু (সাংস-র্গ্যাস-র্গ্যাল-ম্ত্শান) ১৪৬৯ খ্রিষ্টাব্দ পর্যন্ত রাজত্ব করেন। তার মৃত্যুর পর মিং সম্রাটের আদেশে সাঙ্গেরজিয়ে জিয়ানজান বা চাংবুর পুত্র গোংগে লিয়েসিবা ঝোংনাই লিংঝান বের চাংবু (কুন-দ্গা'-লেগ্স-পা) সিংহাসনে আরোহণ করেন।
কুন-দ্গা'-লেগ্স-পা গ্ত্সাং অঞ্চলে ভ্রমণে গেলে রিং-স্পুংস-পা প্রধান নোর-বু-ব্জাং-পো তাকে স্বাগত জানালেও কুন-দ্গা'-লেগ্স-পা তার প্রতি ব্যবহারে সন্তুষ্ট ছিলেন না। তিনি রিং-স্পুংস-পা বংশের এক মহিলার সঙ্গে বিবাহবন্ধনে আবদ্ধ হলেও তিনি এই বিবাহে সুখী ছিলেন না। নোর-বু-ব্জাং-পোর পৌত্র দোন-য়োদ-র্দো-র্জে লাসা শহরের অদূরে ফাগ-মো-গ্রু-পা রাজবংশের অধিকৃত এলাকায় কার্মা-ব্কা'-ব্র্গ্যুদ ধর্মসম্প্রদায়ের জন্য বৌদ্ধবিহার স্থাপনের চেষ্টা করলে, দ্গে-লুগ্স ধর্মসম্প্রদায়ের বৌদ্ধরা কার্মা-ব্কা'-ব্র্গ্যুদ ধর্মসম্প্রদায়ের সপ্তম র্গ্যাল-বা-কার্মা-পা ছোস-গ্রাগ্স-র্গ্যা-ম্ত্শোকে প্রায় হত্যা করেই ফেলেছিলেন। অবশেষে ১৪৮০ খ্রিষ্টাব্দে দোন-য়োদ-র্দো-র্জে ফাগ-মো-গ্রু-পা রাজবংশের অধিকৃত বেশ কিছু এলাকা দখল করে নেন এবং পরের বছর আবার আক্রমণ করে ব্যর্থ হন। ঐ বছর রাজ্যের মন্ত্রীরা কুন-দ্গা'-লেগ্স-পাকে নির্বাসনে পাঠিয়ে দেন। দুই বছর পরে তার মৃত্যু হয়।
ফ্লিকার

ফ্লিকার () একটি চিত্র হোস্টিং ও ভিডিও হোস্টিং পরিষেবা ওয়েবসাইট এবং ওয়েব পরিষেবা সমষ্টি যা লুডিকর্প কোম্পানি কর্তৃক ২০০৪ সালে এটি তৈরি করা হয় এবং মার্চ ২০, ২০০৫ সালে ইয়াহু কর্তৃক ক্রয়কৃত। পাশাপাশি ব্যক্তিগত আলোকচিত্র প্রচার এবং সংস্থাপন করার জন্যে ব্যবহারকারীদের নিকট এটি জনপ্রিয় ওয়েবসাইট এবং কার্যকরী অনলাইন সম্প্রদায়, যা ব্লগ ও সামাজিক মাধ্যমে আলোকচিত্র প্রচার এবং সংস্থাপনের জন্য আলোকচিত্র গবেষক ও ব্লগারদের দ্বারা ব্যাপকভাবে ব্যবহৃত হয়।
২০০৮ সালে, ফ্লিকার সহ-প্রতিষ্ঠাতা স্টুয়ার্ট বাটারফিল্ড তার পদত্যাগ ঘোষণা করেন, পরবর্তীতে তার স্ত্রী ও সহ-প্রতিষ্ঠাতা ক্যাটরিনা ফ্যাক জুন ১৩, ২০০৮ সালে কোম্পানির ছেড়ে যান। ব্রড গ্রারলিংহাউসকে একটি হাস্যকর পদত্যাগ পত্র লিখেছিলেন বাটারফিল্ড।
আক্টোবর ১৪, ২০০৮ সালে, "দ্য গার্ডিয়ান" এক প্রতিবেদনে জানায় যে ইয়াহু তার কর্মী সংখ্যা হ্রাস অব্যাহত রাখায় তিনজন কর্মচারী ইতোমধ্যে তাদের কাজে ইস্তফা দিয়েছেন। নভেম্বর ৩০, ২০১০ সালে, "সিএনটিএইট" প্রতিবেদন করেছে যে ইয়াহু তার প্রধান কর্মক্ষেত্রের ১০-২০% কর্মকাণ্ডকে প্রভাবিত করে ফেলেছে। বিশেষভাবে ফ্লিকার এই প্রদচ্যুতির একটি লক্ষ্য হিসাবে বিবেচিত।
জুলাই ২৫, ২০১৬ সালে, "ভেরাইজন" ঘোষণা করে যে ইয়াহু ও ফ্লিকার বিক্রয়ের একটি চুক্তি সম্মত হয়েছে, যা ২০১৭-এর সমাপ্তির আশা করা যায়।
ঙ্গাগ-গি-দ্বাং-পো (ফাগমোদ্রুপা রাজবংশ)

ঙ্গাগ-গি-দ্বাং-পো () বা স্প্যান-স্ঙ্গা-র্ত্সে-গ্ন্যিস-পা () (১৪৩৯- ১৪৯১) তিব্বতের ফাগ-মো-গ্রু-পা রাজবংশের নবম রাজা ছিলেন।
ঙ্গাগ-গি-দ্বাং-পো ফাগ-মো-গ্রু-পা রাজবংশের সপ্তম রাজা গ্রাগ্স-পা-'ব্যুং-গ্নাসের পুত্র ছিলেন। ১৪৫৪ খ্রিষ্টাব্দে গ্রাগ্স-পা-'ব্যুং-গ্নাসের মৃত্যু হয় এবং তার ভ্রাতা কুন-দ্গা'-লেগ্স-পা পরবর্তী রাজা হন। ১৪৫৪ খ্রিষ্টাব্দে ঙ্গাগ-গি-দ্বাং-পো গ্দান-সা-থেল বৌদ্ধবিহারের প্রধান হিসেবে নির্বাচিত হন। কুন-দ্গা'-লেগ্স-পার রাজত্বকালে রিং-স্পুংস-পার সঙ্গে বিরোধ চরমে ওঠে। রিং-স্পুংস-পার নোর-বু-ব্জাং-পোর পৌত্র দোন-য়োদ-র্দো-র্জে বারবার আক্রমণ করলে মন্ত্রীরা ১৪৮১ খ্রিষ্টাব্দে কুন-দ্গা'-লেগ্স-পাকে নির্বাসনে পাঠিয়ে দেন এবং ঙ্গাগ-গি-দ্বাং-পোকে পরবর্তী রাজা হওয়ার আমন্ত্রণ জানান। রাজা হওয়ার পর ঙ্গাগ-গি-দ্বাং-পো বিবাহ করেন এবং ঙ্গাগ-দ্বাং-ব্ক্রা-শিস-গ্রাগ্স-পা নামে এক পুত্রসন্তানের জন্ম দেন।
ঙ্গাগ-গি-দ্বাং-পোর রাজত্বেও রিং-স্পুংস-পার সঙ্গে বিরোধ চলতে থাকে। ১৪৮৫ খ্রিষ্টাব্দে দোন-য়োদ-র্দো-র্জে ফাগ-মো-গ্রু-পা রাজবংশের অধীনে থাকা র্গ্যাল-র্ত্সে শহর আক্রমণ করেন এবং তিন বছর পর শহরটি অধিকার করে নেন। ১৪৯১ খ্রিষ্টাব্দে ঙ্গাগ-গি-দ্বাং-পোর মৃত্যু হলে রিং-স্পুংস-পার রাজপুরুষ গ্ত্সো-স্ক্যেস-র্দো-র্জে উত্তরাধিকারী ঙ্গাগ-দ্বাং-ব্ক্রা-শিস-গ্রাগ্স-পার নাবালকত্বের সুযোগে রাজ্যের অভিভাবক হয়ে যান।
আগামী প্রকাশনী

আগামী প্রকাশনী বাংলাদেশের ঢাকায় অবস্থিত একটি প্রকাশনা প্রতিষ্ঠান। ১৯৮৬ সালে ওসমান গণি কর্তৃক এটি প্রতিষ্ঠিত হয়। ২০২৩ সালের হিসেবে প্রকাশনার প্রকাশিত গ্রন্থসংখ্যা আনুমানিক ৩০০০-এর অধিক। ১৯৭১ সালে সংগঠিত বাংলাদেশের স্বাধীনতা যুদ্ধের ওপর ভিত্তি করে উল্লখেযোগ্য সংখ্যক গ্রন্থ প্রকাশের মাধ্যমে এ-প্রকাশনা পরিচিত হয়ে ওঠে। প্রকাশনীর বর্তমান স্লোগান, "মুক্তিযুদ্ধ ও মুক্তচেতনা আমাদের প্রকাশনা"। আগামী প্রকাশনী বাংলাদেশ জ্ঞান ও সৃজনশীল প্রকাশক সমিতির সদস্য। বাংলাদেশের বাইয়ে বিভিন্ন আন্তর্জাতিক বইমেলায় আগামী প্রকাশনীর সক্রিয় আংশগ্রহণ রয়েছে।
আগামী প্রকাশনী বিষয় ও গুণমানসম্মত সর্বাধিক সংখ্যক গ্রন্থ প্রকাশের জন্য বাংলা একাডেমি কর্তৃক ২০১৩ ও ২০২২ সালে চিত্তরঞ্জন সাহা স্মৃতি পুরস্কার লাভ করে।
নোর-বু-ব্জাং-পো

নোর-বু-ব্জাং-পো () (?- ১৪৬৬) তিব্বতের রিং-স্পুংস-পা রাজবংশের প্রথম রাজা ছিলেন।
নোর-বু-ব্জাং-পো ফাগ-মো-গ্রু-পা রাজবংশের অন্যতম গুরুত্বপূর্ণ মন্ত্রী এবং রিং-স্পুংস-পা বংশের প্রধান নাম্স-ম্খা-র্গ্যাল-পোর () পুত্র ছিলেন। তিনি পিতার শুরু করা ছামছেন মন্দির স্থাপনের কাজ সম্পূর্ণ করেন। তিনি সা-স্ক্যা ও ব্কা'-ব্র্গ্যুদ ধর্মসম্প্রদায়ের পৃষ্ঠপোষক ছিলেন।
ফাগ-মো-গ্রু-পা রাজবংশের ষষ্ঠ রাজা গোং-মা-গ্রাগ্স-পা-র্গ্যাল-ম্ত্শানের মৃত্যুর পর যখন মন্ত্রীরা পরবর্তী উত্তরাধিকারী মনোয়নের জন্য ঐকমত্য্যে পৌঁছতে পারছিলেন না, নোর-বু-ব্জাং-পো এই সুযোগে ফাগ-মো-গ্রু-পা রাজবংশের এই গুরুত্বপূর্ণ প্রশ্নে গ্দান-সা-থেল বৌদ্ধবিহারের প্রধানকে সিংহাসনের উত্তরাধিকার নির্বাচনের উপদেশ দেন। প্রধান লামা গোং-মা-গ্রাগ্স-পা-র্গ্যাল-ম্ত্শানের ভ্রাতা সাংস-র্গ্যাস-র্গ্যাল-ম্ত্শানের পুত্র গ্রাগ্স-পা-'ব্যুং-গ্নাসকে নির্বাচন করেন। যদিও সাংস-র্গ্যাস-র্গ্যাল-ম্ত্শানের সিংহাসনের প্রতি নজর ছিল, কিন্তু তিনি প্রধান লামার নির্বাচন মেনে নেন। কিন্তু দুই বছর পরে ১৪৩৪ খ্রিষ্টাব্দে গ্দান-সা-থেল বৌদ্ধবিহারের প্রধানের মৃত্যু ঘটলে সাংস-র্গ্যাস-র্গ্যাল-ম্ত্শান সিংহাসনের দাবী জানাতে শুরু করেন। এরফলে এক বছর ব্যাপী এক গৃহযুদ্ধের সূচনা হয় ও সাংস-র্গ্যাস-র্গ্যাল-ম্ত্শানকে পালিয়ে যেতে হয় এবং নোর-বু-ব্জাং-পো বিজয়ী হিসেবে উঠে আসেন। এবং ১৪৩৫ খ্রিষ্টাব্দে সাম-দ্রুব-ত্সে নামক গুরুত্বপূর্ণ অঞ্চল অধিকার করেন। এরফলে রিং-স্পুংস-পা গ্ত্সাং অঞ্চলটি নিজেদের অধিকারে নিয়ে এসে মধ্য তিব্বতের নতুন রাজবংশরূপে উঠে আসে। নোর-বু-ব্জাং-পো খুব দ্রুত ক্ষমতার শীর্ষে উঠে এলেও তিনি ফাগ-মো-গ্রু-পা রাজবংশের আনুগত্য স্বীকার করেই রাজত্ব করতেন।
সত্রীয়া নৃত্য

সত্রীয়া নৃত্য ভারতের সংগীত নাটক একাডেমী যে আটটি নৃত্যকে শাস্ত্রীয় হিসাবে মর্যাদা প্রদান করেছে সেই ৮টা নৃত্যশৈলীর অন্যতম। সত্রীয়া নৃত্যের 'সত্রীয়া' শব্দটি 'সত্র' থেকে এসেছে। মহাপুরুষ শ্রীমন্ত শংকরদেব প্রতিষ্ঠিত সত্রসমূহের যোগে প্রায় ১৫ শ শতকে এই নৃত্যধারা অসমে প্রচলিত হয়।
প্রাচীন কাল থেকে অসমে নৃত্য-কলার প্রচলন হয়েছিল। প্রায় ১৫শতকের প্রচলিত এই নৃত্যধারা, ১৯ শ শতকের মাঝামাঝিতে বৈষ্ণব ধর্মীয় সত্রসমুহের থেকে আধুনিক মঞ্চে চলে আসে। পরম্পরাগতভাবে সত্রসমূহে এই নৃত্য শুধুমাত্র পুরুষ ভকতদের (অসমীয়া সংকৃতির বৈষ্ণব শ্রেনীর লোক) মাঝে আবদ্ধ ছিল। কিন্তু আধুনিক মঞ্চের স্বীকৃতি পাওয়ার লগে লগে এই নৃত্য পুরুষ মহিলা উভয়ে পরিবেশন করতে শুরু করে।
২০০০ সনের ১৫ নভেম্বরে এক সুকীয়া শৈলীর এই নৃত্যকে সংগীত নাটক একাডেমী ভারতের অন্যতম শাস্ত্রীয় নৃত্যের মর্য্যদা প্রদান করে। সত্রীয়া এখন বিশ্বের মঞ্চে প্রদর্শিত হয়। 
প্রচলিত ধর্মীয় আখ্যানসমুহ এক বিশেষ শৈলীর দ্বারা এই নৃত্যের মাধ্যমে বাখ্যা করা হয়।
সত্রীয়া নৃত্য বিভিন্ন ভাগে বিভক্ত।
কৌশল সিলভা

জয়ন কৌশল সিলভা (; জন্ম: ২৭ মে, ১৯৮৬) শ্রীলঙ্কার কলম্বোয় জন্মগ্রহণকারী আন্তর্জাতিকমানের ক্রিকেটার। শ্রীলঙ্কা ক্রিকেট দলের অন্যতম সদস্য কৌশল টেস্ট ক্রিকেট খেলার পাশাপাশি ঘরোয়া প্রথম-শ্রেণীর ক্রিকেটে সিংহলীজ স্পোর্টস ক্লাবের হয়েও খেলছেন। ক্রিকেট খেলায় তিনি মূলতঃ ডানহাতি ব্যাটসম্যান ও উইকেট-কিপারের ভূমিকায় অবতীর্ণ হন।
২০০১/০২ মৌসুমে প্রথম-শ্রেণীর ক্রিকেটে কৌশল সিলভার আত্মপ্রকাশ ঘটে। ২০০৯ সালে শ্রীলঙ্কা এ দলের সদস্য হিসেবে অন্তর্ভুক্ত হন। ২০১১ সালের অক্টোবর মাসে সংযুক্ত আরব আমিরাতে অনুষ্ঠিত পাকিস্তান ক্রিকেট দলের বিপক্ষে টেস্ট ক্রিকেটে অভিষেক ঘটে তার। ২০১১ সালের শেষদিকে দক্ষিণ আফ্রিকা সফরের জন্য মনোনীত হন। কিন্তু প্রথম টেস্টের পর তিনি বাদ পড়ে যান।
২০১৩-১৪ মৌসুমে নিরপেক্ষ মাঠ হিসেবে সংযুক্ত আরব আমিরাতে পাকিস্তান ক্রিকেট দলের বিপক্ষে ২য় টেস্টের ২য় ইনিংসে তিনি তার দ্বিতীয় অর্ধ-শতক করেন। দিমুথ করুনারত্নের সাথে উদ্বোধনী জুটিতে ১২৪ রানের জুটি গড়েন যা জুন, ২০১১ সালের পর দলের প্রথম শতরানের জুটি ছিল। এরফলে শ্রীলঙ্কা দল ৯ উইকেটের বিশাল ব্যবধানে পাকিস্তানকে হারায় ও ডিসেম্বর, ২০১১-এর পর প্রথম বিদেশে এবং অক্টোবর, ২০০৪ সালের পর বিদেশে প্রথম পাকিস্তানের বিপক্ষে জয়।
২৮ জানুয়ারি, ২০১৪ তারিখে বাংলাদেশ সফরে শের-ই-বাংলা জাতীয় স্টেডিয়ামে বাংলাদেশ ক্রিকেট দলের বিপক্ষে অনুষ্ঠিত ১ম টেস্টের ১ম ইনিংসে তিনি তার ১ম সেঞ্চুরি করেন।
লাউখাওয়া বন্যপ্ৰাণ অভয়ারণ্য

লাওখোয়া বন্যপ্ৰাণী অভয়ারণ্য () আসামের ব্রহ্মপুত্র নদীর ব্ৰহ্মপুত্ৰ দক্ষিণপাড়ে নগাঁও জেলাতে অবস্থিত একটি বন্যপ্ৰাণী অভয়ারণ্য। এখানে ভারতীয় গণ্ডার ও বুনো মহিষের এক উত্তম বাসস্থান হিসেবে পরিগণিত হয়েছে।
এই বনাঞ্চলকে ১৯৭২ সনে বন্যপ্ৰাণী অভয়ারণ্যের স্বীকৃতি প্ৰদান করা হয়।
লাওখোয়া বন্যপ্ৰাণী অভয়ারণ্যের আয়তন প্রায় ৭০.১৩ বৰ্গকিলোমিটার। নগাঁও ও গুয়াহাটি থেকে এর দুরত্ব ক্ৰমান্ধয়ে ২৮ এবং ১৪৮ কিলোমিটার।
কুন-তু-ব্জাং-পো

কুন-তু-ব্জাং-পো () তিব্বতের রিং-স্পুংস-পা রাজবংশের দ্বিতীয় রাজা ছিলেন।
কুন-তু-ব্জাং-পো রিং-স্পুংস-পা রাজবংশের প্রথম রাজা নোর-বু-ব্জাং-পোর দ্বিতীয় পুত্র ছিলেন। নোর-বু-ব্জাং-পোর প্রথম পুত্র উপসিকার খুব কম বয়সে মৃত্যু হলে কুন-তু-ব্জাং-পো রিং-স্পুংস-পা রাজবংশের পরবর্তী রাজা হন। ফাগ-মো-গ্রু-পা রাজবংশের অষ্টম রাজা কুন-দ্গা'-লেগ্স-পা তাঁকে র্দ্জোং-দ্পোন উপাধি দান করেন। তিনি সা-স্ক্যা ধর্মসম্প্রদায়ের পৃষ্ঠপোষক হওয়ায় ফাগ-মো-গ্রু-পা রাজবংশের শাসকদের সঙ্গে বিরোধিতা বৃদ্ধি পায়। ১৪৭৯ খ্রিষ্টাব্দে তাঁর মৃত্যুর পর তাঁর কনিষ্ঠ পুত্র দোন-য়োদ-র্দো-র্জে পরবর্তী রাজা হিসেবে অভিষিক্ত হন।
গরমপানি বন্যপ্রাণ অভয়ারণ্য

গরমপানি অভয়ারণ্য () হচ্ছে আসামের কার্বি আংলং জেলাতে অবস্থিত একটি অভয়ারণ্য। এটির মোট আয়তন হচ্ছে । গোলাঘাট থেকে এর দূরত্ব প্ৰায় । এই অভয়ারণ্যে অনেক গরমপানীর কূপ ও জলপ্ৰপাত আছে।
এখানে পশ্চিমা উল্লুক এবং সোনালী বানর পাওয়া যায়। এর লগতে ৫১ প্রজাতির বিভিন্ন প্ৰজাতির অৰ্কিড পাওয়া যায়।
১৯৫২ সালে এই অভয়ারণ্যের জন্ম। এই অভয়ারণ্যে বহুত গরম পানির প্রস্রবণ পাওয়া যায়। সেজন্যই এর নাম গরমপানি হয়েছে।
গরমপানি অভয়ারণ্যের অবস্থান অক্ষাংশ ২৬°৪২' উ. এবং দ্ৰাঘিমাংশ ৯৩°৭২৫' পূ.। জোড়হাটের ৭০ কিমি এবং গোলাঘাটের ২৫ কিমি দূরে রেংমা পাহাড় থেকে নাগা পাহাড়ের পাদদেশ পর্যন্ত বিরাজ করছে এই অভয়ারণ্য।
জগন্নাথ বড়ুয়া মহাবিদ্যালয়

জগন্নাথ বড়ুয়া মহাবিদ্যালয় বা চমুকৈ জে বি কলেজ () অসমের যোরহাট জেলার পুরনো শিক্ষাপ্রতিষ্ঠানসমূহের ভিতরে অন্যতম। এটিই উত্তর আসামের প্ৰথম একটি মহাবিদ্যালয়। যোরহাট শহরের মাঝামাঝিতে বরপাত্ৰ আলি যোরহাট কাছারী ময়দানের ঠিক সম্মুখে মহাবিদ্যালয়টি অবস্থিত। জগন্নাথ বড়ুয়া মহাবিদ্যালয়কে NAAC-'র A গ্ৰেড (CGPA মান ৩.১১) প্ৰদান করা হয়েছে।
১৯৩০ থেকে ২০২০ সাল পর্যন্ত এই মহাবিদ্যালয়ে সতেরজন অধ্যক্ষ কার্যনির্বাহ করেছেন। 
মহাবিদ্যালয়ে ১৯টি বিভাগ আছে।
জগন্নাথ বড়ুয়া মহাবিদ্যালয়ে উচ্চতর মাধ্যমিক, স্নাতক ও স্নাতকোত্তর পাঠ্যক্রম ব্যবস্থা আছে। নিচে বর্তমানে উপলব্ধ পাঠ্যক্রম দেয়া হয়েছে:
পল ফারব্রেস

পল ফারব্রেস (; জন্ম: ৭ জুলাই, ১৯৬৭) কেন্টের অ্যাশ-নেক্সট-স্যান্ডউইজ এলাকায় জন্মগ্রহণকারী প্রথম-শ্রেণীর ক্রিকেটের সাবেক ইংরেজ ক্রিকেটার। "ফার্বি" ডাকনামে পরিচিত ফারব্রেস ডানহাতি ব্যাটসম্যান এবং উইকেট-রক্ষক হিসেবে খ্যাতি অর্জন করেন।
পিটার মুরেজকে বরখাস্তের পর তিনি ইংল্যান্ড দলের অন্তর্বর্তীকালীন কোচের দায়িত্ব পালন করেন। এরপূর্বে শ্রীলঙ্কা জাতীয় ক্রিকেট দলের প্রধান কোচের দায়িত্ব থেকে পদত্যাগের পর ইংল্যান্ডের সহকারী কোচের দায়িত্ব পালন করেছিলেন।
১৯৮৭ থেকে ১৯৮৯ মেয়াদকালে তিনি কেন্ট ক্রিকেট দলের এবং ১৯৯০ থেকে ১৯৯৫ মেয়াদকালে মিডলসেক্স দলের প্রতিনিধিত্ব করেন। এ সময় তিনি ৪০টি প্রথম-শ্রেণীর ক্রিকেট এবং ২৮টি লিস্ট এ ক্রিকেট খেলায় অংশগ্রহণ করেছিলেন।
১৯৯১ মৌসুমে তিনি কাউন্টি ক্রিকেটের স্বর্ণশিখরে ছিলেন। ২০টি প্রথম-শ্রেণীর খেলায় ৫৪বার আউট করতে সহায়তা করেন। কিন্তু, তার ব্যাটিং গড় ছিল মাত্র ১৪.৮১ রান। সামগ্রীকভাবে তার খেলোয়াড়ী জীবনে ব্যাটিং গড় ছিল ১৮.২৩ রান। এছাড়াও, তিনি আরও চারবার প্রথম-শ্রেণীর ক্রিকেটে অংশগ্রহণ করেছেন যার সবগুলোই ছিল কাউন্টি চ্যাম্পিয়নশীপের পরিবর্তে বিশ্ববিদ্যালয়ের দলগুলো বিপক্ষে। দলে থাকাকালীন তিনি মিডলসেক্সের খেলোয়াড় কিথ ব্রাউনের পরিবর্তে উইকেট-রক্ষকের দায়িত্ব পালন করতেন। তখন ব্রাউন ব্যাটসম্যান হিসেবে থাকতেন।
খেলোয়াড়ী জীবন থেকে অবসর নেয়ার পর ফারব্রেস কোচের ভূমিকায় অবতীর্ণ হন। ২০০০ সালে তিনি ইংল্যান্ড অনূর্ধ্ব-১৯ ক্রিকেট দল ও ইংল্যান্ড জাতীয় মহিলা ক্রিকেট দলের কোচের নেতৃত্ব দেন। কেন্ট একাডেমিতে দায়িত্ব পালনশেষে জুলাই, ২০০৭ সালে শ্রীলঙ্কার কোচ ট্রেভর বেলিসের অধীনে সহকারী কোচের দায়িত্ব পালন করেন। মার্চ, ২০০৯ সালে লাহোরে শ্রীলঙ্কা দলের উপর সন্ত্রাসীদের অতর্কিত আক্রমণে তিনি হাল্কা আঘাতপ্রাপ্ত হয়েছিলেন। ৩১ জুলাই, ২০০৯ তারিখে ২০১০ মৌসুমের জন্য কেন্টের প্রথম-দলীয় কোচ হিসেবে নিযুক্ত হন। ক্যান্টারবুরি ত্যাগ করে ২০১২ মৌসুমে ফারব্রেস ইয়র্কশায়ারের দ্বিতীয় একাদশে কোচের দায়িত্ব পান।
২০ ডিসেম্বর, ২০১৩ তারিখে শ্রীলঙ্কা ক্রিকেট কর্তৃক তিনি দুই বছর মেয়াদকালের জন্য মনোনীত হয়েছেন যা ১ জানুয়ারি, ২০১৪ তারিখ থেকে কার্যকর হয়। জানুয়ারি, ২০১২ সাল থেকে প্রধান কোচের দায়িত্ব পালনকারী দক্ষিণ আফ্রিকান গ্রাহাম ফোর্ডের স্থলাভিষিক্ত হন। গ্রাহাম ফোর্ড সেপ্টেম্বর, ২০১৩ সালে দুই বছরের চুক্তির মেয়াদ বৃদ্ধিতে অস্বীকার করেন। এরফলে শ্রীলঙ্কা ক্রিকেট কর্তৃপক্ষ ফারব্রেসকে জাতীয় দলের কোচ হিসেবে ঘোষণা করে। ২০১৪ সালের এশিয়া কাপ ও আইসিসি বিশ্ব টুয়েন্টি২০ প্রতিযোগিতায় শ্রীলঙ্কা দলের শিরোপা লাভে গুরুত্বপূর্ণ অবদান রাখেন। এরপর এপ্রিল, ২০১৪ সালে কোচের দায়িত্ব থেকে অব্যহতি নিয়ে ইংল্যান্ডের সহকারী কোচ মনোনীত হন। কিন্তু বিশ্বকাপে ইংল্যান্ডের গ্রুপ পর্ব থেকেই ছিটকে আসার কারণে মে, ২০১৫ সালে প্রধান কোচ পিটার মুরেজকে অব্যহতি দেয়ার পর সফরকারী নিউজিল্যান্ড দলের বিপক্ষে দলের খেলা পরিচালনার জন্য সাময়িকভাবে কোচের দায়িত্বভার অর্পণ করা হয়।
দোন-য়োদ-র্দো-র্জে

দোন-য়োদ-র্দো-র্জে () (১৪৬৩- ১৫১২) তিব্বতের রিং-স্পুংস-পা রাজবংশের তৃতীয় রাজা ছিলেন।
১৪৭৯ খ্রিষ্টাব্দে রিং-স্পুংস-পা রাজবংশের দ্বিতীয় রাজা কুন-তু-ব্জাং-পোর মৃত্যু হলে কনিষ্ঠ সন্তান দোন-য়োদ-র্দো-র্জে সিংহাসনে আরোহণ করেন। তিনি কার্মা-ব্কা'-ব্র্গ্যুদ ধর্মসম্প্রদায়ের সপ্তম র্গ্যাল-বা-কার্মা-পা ছোস-গ্রাগ্স-র্গ্যা-ম্ত্শোর পৃষ্ঠপোষক ছিলেন। তিনি ছোস-গ্রাগ্স-র্গ্যা-ম্ত্শোর অনুরোধে লাসা শহরের অদূরে দ্গে-লুগ্স ধর্মসম্প্রদায়ের প্রভাবাধীন এলাকায় বৌদ্ধবিহার নির্মাণের চেষ্টা করলে সেরা ও দ্রেপুং বৌদ্ধবিহারের দ্গে-লুগ্স ধর্মসম্প্রদায়ের বৌদ্ধরা এই নির্মাণ ভেঙ্গে দেন। এরফলে মধ্য তিব্বতে ধর্মীয় ও রাজনৈতিক একটি সংকট সৃষ্টি হয়।
১৪৮০ খ্রিষ্টাব্দে দোন-য়োদ-র্দো-র্জে একটি বিশাল সৈন্যবাহিনীর সাহায্যে দ্বুস অঞ্চল আক্রমণ করেন। তিনি লাসা শহরের নিকটবর্তী ক্যিশোদ অঞ্চল আক্রমণ করে ফাগ-মো-গ্রু-পা রাজবংশের অষ্টম রাজা কুন-দ্গা'-লেগ্স-পার প্রভাবশালী মন্ত্রী কাঝিপা পরিবারের কোনছোক রিনছেনকে বিতাড়িত করেন। যদিও তিনি বেশ কিছু অঞ্চলকে রিং-স্পুংস-পা রাজবংশের অধীনে নিয়ে আসেন, তবুও দ্গা'-ল্দান বৌদ্ধবিহার লুঠ করার তার প্রচেষ্টাকে প্রতিহত করা সম্ভব হয়। এই আক্রমণের পর ফাগ-মো-গ্রু-পা রাজ্যের মন্ত্রীরা পরামর্শ করে তাদের রাজা কুন-দ্গা'-লেগ্স-পাকে নির্বাসনে পাঠিয়ে ঙ্গাগ-গি-দ্বাং-পোকে পরবর্তী রাজা নির্বাচিত করেন। ঙ্গাগ-গি-দ্বাং-পোর রাজত্বকালে ১৪৮৫ খ্রিষ্টাব্দে দোন-য়োদ-র্দো-র্জে র্গ্যাল-র্ত্সে শহর আক্রমণ করে অধিকার করে নেন। ১৪৯১ খ্রিষ্টাব্দে ঙ্গাগ-গি-দ্বাং-পোর মৃত্যু হলে রিং-স্পুংস-পার দ্বিতীয় রাজা কুন-তু-ব্জাং-পোর ভ্রাতা গ্ত্সো-স্ক্যেস-র্দো-র্জে উত্তরাধিকারী ঙ্গাগ-দ্বাং-ব্ক্রা-শিস-গ্রাগ্স-পার নাবালকত্বের সুযোগে রাজ্যের অভিভাবক হয়ে যান। ১৪৯৮ খ্রিষ্টাব্দে লাসা শহরে বসবাসকারী কার্মা-ব্কা'-ব্র্গ্যুদ ধর্মসম্প্রদায়ের এক উচ্চপদস্থ বৌদ্ধকে হত্যা করা হলে দোন-য়োদ-র্দো-র্জে লাসা অবরোধ করেন। এই বছর থেকে প্রায় কুড়ি বছর কার্মা-ব্কা'-ব্র্গ্যুদ ধর্মসম্প্রদায়ের বৌদ্ধরা দ্গে-লুগস সম্প্রদায়ের বৌদ্ধদের লো-গ্সার বা তিব্বতী নববর্ষের দিনে উদ্‌যাপন করার জন্য স্মোন-লাম-ছেন-মো নামক উৎসব পালনে বাধা সৃষ্টি করে। ১৪৯৯ খ্রিষ্টাব্দে দোন-য়োদ-র্দো-র্জের অনুমতিক্রমে ঙ্গাগ-দ্বাং-ব্ক্রা-শিস-গ্রাগ্স-পা ফাগ-মো-গ্রু-পা রাজবংশের পরবর্তী রাজা হিসেবে সিংহাসনে বসলে গ্ত্সো-স্ক্যেস-র্দো-র্জে অভিভাবকত্ব থেকে সরে আসেন। ১৫১০ খ্রিষ্টাব্দে গ্ত্সো-স্ক্যেস-র্দো-র্জের মৃত্যু হলে দোন-য়োদ-র্দো-র্জের সঙ্গে ঙ্গাগ-দ্বাং-ব্ক্রা-শিস-গ্রাগ্স-পার মধ্যে একটি সামরিক লড়াই শুরু হলেও দ্রুত তাদের মধ্যে মধ্যস্থতা হয়ে যায়।
দোন-য়োদ-র্দো-র্জের রাজত্বে রিং-স্পুংস-পা রাজবংশের শক্তি প্রচন্ড ভাবে বৃদ্ধি পায়। তাকে ছোস-র্গ্যাল এবং মিওয়াং নামক রাজকীয় উপাধিতে ভূষিত করা হয় এবং মধ্য তিব্বতের একছত্র অধিপতি হিসেবে বর্ণনা করা হয়। তার পরপর সামরিক অভিযানের জন্য তাঁবুতে বসবাস করার কারণে তাকে দেপা গারপা বা চলমান শাসক হিসেবে অভিহিত করা হত।ফাগ-মো-গ্রু-পা রাজবংশের সঙ্গে বিরোধ ছাড়াও ১৪৯৯ খ্রিষ্টাব্দে দোন-য়োদ-র্দো-র্জে পশ্চিম তিব্বতের গুজ রাজ্যকে যুদ্ধে পরাস্ত করেন। ১৫১২ খ্রিষ্টাব্দে তার মৃত্যু হলে সাময়িকভাবে জিলোনপা নামক এক ব্যক্তির হাতে ক্ষমতা চলে গেলেও গ্ত্সো-স্ক্যেস-র্দো-র্জের পুত্র ঙ্গাগ-দ্বাং-র্নাম-র্গ্যাল পরবর্তী রাজা হিসেবে সিংহাসনে বসেন। কিন্তু বস্তুতপক্ষে রিং-স্পুংস-পা রাজবংশের প্রভাব দোন-য়োদ-র্দো-র্জের মৃত্যুর সাথেই কমতে শুরু করে।
পবিতরা বন্যপ্রাণ অভয়ারণ্য

পবিতরা বন্যপ্রাণ অভয়ারণ্য (; ) আসামের পৰ্যটন স্থলসমুহের ভিতরে একটি উল্লেখযোগ্য স্থান। ব্রহ্মপুত্র নদীর দক্ষিণপাড়ে, মরিগাঁও জেলার মায়ং মৌজাতে এই অভয়ারণ্য অবস্থিত। পৃথিবীর বিখ্যাত ভারতীয় এক শৃঙ্গযুক্ত গণ্ডারের জন্য এই স্থান পৰ্যটকদের আকর্ষণের কারণ। এই অভয়ারণ্যে গণ্ডারের সংখ্যার ঘনত্ব পৃথিবীর ভিতরে সর্বাধিক।